Petua Hilangkan Pijar Lebih Cepat & Berkesan Dengan Teknik Ni. Rugi Tak Tahu!

Rasa pijar tangan biasanya berlaku bila kita usai menyediakan bahan kisaran cili kering, cili padi mahu pun cili merah.

Tangan akan rasa tidak selesa dan sekali gus kita mahu meredakan rasa pijar tersebut dengan pelbagai cara.

Bahkan petua-petua lama juga banyak kongsikan cara alternatif untuk hilangkan rasa pijar tersebut.

Dan salah satu daripada petua itu adalah sepertimana yang dikongsikan oleh Rafiza Idayu. Malah menurutnya petua ini jaga telah dibuktikan oleh sains akan keberhasilannya.

Nak tahu lanjut, jom baca perkongsian daripadanya.

[Petua menghilangkan pijar yang dibuktikan oleh sains]

Tempoh hari saya baca tentang macamana nak buat jika tangan pijar.

Sebab saya ni spesis yang tak boleh tolerate dengan cili. Jika masak yang ada contact dengan cili, mesti dia punya pijar lain macam.

Sama juga kalau makanan makanan yang pedas. Jari jemari saya akan pijar. Jadi kita ni macam cacing kepanasan menunggu pijar tangan tu hilang…

Pagi tadi saya gunting halus cili kering nak buat cili flakes untuk masak Spagetti Aglio Olio. Lepas siap masak.. dia punya pijar.. buat kita tak keruan.

Teringat tip pertama untuk hilangkan pijar adalah dengan melumur tangan kita dengan bahan lemak.

Jadi saya gunakan minyak masak.

Lemak bertindak melarutkan dan melemahkan ikatan capsaicin yang ada dalam komponen cili yang membuatkan cili pedas dan penyebab pijar.

Memang lega lepas sapu minyak tu.. kemudian saya cuci dengan sabun.

Sabun juga mengandungi komposisi lemak yang boleh melarutkan capsaicin tersebut.

Excited tangan hilang pijar, terus saya buat posting ni sebab nak share keberkesanan tip no 1. Ada 7 tip yang dikongsikan oleh Dr Fatimah Salim.

Suka duduk dalam group ini. Banyak petua yang dibuktikan secara saintifik oleh sains. Trigger otak saya yang suka sangat berfikir bagaimana sesuatu itu berlaku secara teknikal.


Fenomena Filem Mat Kilau, Ada Yang Sanggup Rembat Seat Orang, Tolong Jaga Tertib. Lelaki Ini Kesal Sikap Penonton.

Filem Mat Kilau Kebangkitan Pahlawan yang mencetuskan fenomena dalam kalangan rakyat Malaysia ketika ini.  Memasuki hari ke 10 jumlah kutipan telah mencapai RM39.2 juta!

Namun keterujaan menonton filem ini, ada yang tidak sedap didengar apabila ada segelintir penonton filem ini tidak menjaga tertib semasa di dalam pawagam.

Namun tidak mahu mengeruhkan keadaan bimbang akan menganggu orang lain, dia mengambil keputusan untuk mengalah.

Dia berharap para penonton menjaga adab ketika menonton filem. Moga kisah ini menjadi iktibar untuk kita semua.

Selesai menonton Mat Kilau. Saya bukan nak review filem ini, tapi nak review adab segelintir (skala kecil) perangai orang kita (rakyat Malaysia).

Saya beli tiket ini sehari sebelum waktu tayangan iaitu 30 Jun 2022 dan saya telah memilih seat saya G08 dan G09 yang berada di row tengah.

Memandangkan waktu tayangan pukul 7:40, jadi saya dan pasangan tunaikan kewajipan Maghrib terlebih dahulu dan kami masuk hall agak lewat sedikit (dalam 7:50 dan beranggapan 10 minit pertama selalunya iklan sebelum tayangan bermula).

Bila sampai, kami lihat hall dah penuh dan tayangan telah bermula (sebelum scene orang melayu ditemb*k). Jadi kami pergi ke row kami untuk mengambil tempat duduk, malangnya row tersebut PENUH dan dipenuhi dengan “satu keluarga”.

Kami jadi pelik, salah masuk hall ke? Bila nak ketempat duduk tu, tiba-tiba ada suara berkata, “dah penuh la, pergi duduk kat atas”. Saya baru nak cakap ni tempat saya ni, tetapi pasangan tarik saya ke tempat duduk atas (yang bukan seat kami).

Agak tak selesa, sebab kami risau ambil hak orang lain, disebabkan ada penonton yang masuk selepas kami. Kami memang dah nekad, kalau ada orang claim tempat duduk dia, memang kami decide nak keluar je.

Nak buat kecoh dalam wayang pun tak best juga, sebab benda dah start nanti menggangu penonton lain pulak.

Cumanya nak pesan kepada kawan² dalam group, sekiranya kalian membeli tiket wayang TOLONGLAH DUDUK DITEMPAT YANG KALIAN PILIH. Ya, mungkin silap kami sebab masuk lewat tetapi saya rasa untuk 10-15 minit lewat tu perkara biasa sebab tak semua masuk panggung on time, ada yang skip iklan.

Jadi kami pun menonton dengan pengalaman yang tak seronok dan gelisah sebab takut ada penonton yang datang lebih lewat. Maaf posting agak panjang, sebab saya nak mengingatkan kalian supaya tidak mengambil hak orang lain, seperti mana British mengambil hak orang Melayu dalam Mat Kilau.

Mungkin ada yang akan kata, kenapa tak duduk je seat yang kosong atau marah je la keluarga tersebut. Macam saya cakap, saya cuba untuk tidak mengeruhkan keadaan sebab ceritanya tayangan sudah bermula.

Edit: Bukan taknak panggil staff atau halau keluarga tersebut. Saya kena rational, sebab kalau panggil staff, satu row kena bangun. Dah mengganggu pandangan penonton lain. Atau lebih teruk, mungkin akan buat mereka tak puas hati. Dah jadi isu bergaduh pulak kat situ. Dan pandangan penonton lain pulak, “laa isu seat je kot, duduk je la mana²”.
Sumber : FB Syukrie Sufian


Hanya Guna Baja Bancuh Sendiri, Pokok Limau Kasturi Berbuah Lebat Sepanjang Tahun!

Limau kasturi ni memang sedap di buat minuman. Selain itu juga digunakan sebagai bahan masakan.

Namun agak-agak ada tak yang tanam pokok limau kasturi tapi tak menjadi! Tentu frust kan.

Selain membeli buah ni di pasar, ada juga dikalangan kita suka berkebun. Namun masalahnya, rosakd dan tidak subur.

Nak tahu rahsia pastikan pokok limau kasturi lebat, jom ikuti perkongsian ini.

Tip berbuah lebat sepanjang tahun

Tak rugi tanam limau kasturi. Berbuah sepanjang tahun. Lebat hingga menunduk batang. Dah macam padi pun ye. Makin berisi makin menunduk
Banyak dah petik buat makan, basuh ikan, gugur overipe pun ade. Ni dia keluar bunga baru pula. Alhamdulilllah syukur.

Cara penyediaan:
Oleh sebab ramai tanya pasal baja yakult ni saya share ye.

Baja Yakult

Senang je. Sebotol yakult+2 bj telur. Peram seminggu. Air:b.yakult , 5: 1 lebih kurang. Sembur awl pagi @lewt ptg.Bole google cara buat detail.

Cara saya jaga pokok ikut sempat. Kadang baja sebulan sekali, siram air beras@air basihan ikan. Sembur baja yakult. Tu je . Yang lain berserah pada Allah rezekikan. Ulat mkn daun, kelopak bunga saya anggap sedekah tuk depa.

Lagi satu cuka kayu. Boleh campur sembur sekali pakej dgn baja yakult.
Kawan2 y dah cuba lepas ni kalau berkesan, lepas ni boleh share ye. Sama2 kita kongsi ilmu bermanfaat,

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Alternatif Turunkan Kolesterol Yang Ramai Belum Tahu & Kalau Dicuba, Nampak Kesannya!

Apa itu kolesterol?

Sebenarnya ada beberapa jenis kolesterol yang perlu kita fahami. Pertama, low density lipoprotein (LDL) yang disebut pula kolesterol jahat. LDL mengandung 75 persen kolesterol dan hanya sedikit protein. LDL berperanan untuk mengalirkan kolesterol ke seluruh tubuh. Kadar LDL yang berlebihan dapat menyebabkan penumpukan lemak di dinding arteri.

Jenis kolesterol berikutnya pula adalah high-density lipoprotein (HDL), dikenal sebagai kolesterol baik. HDL mengandung banyak protein dan mengalirkan 20-30% kolesterol ke seluruh tubuh.

Penyebab seseorang mengalami kolesterol tinggi

Kadar LDL dan HDL dalam tubuh boleh dipengaruhi oleh banyak perkara dan ini antaranya:-

Makanan yang dimakan

Contoh makanan yang mengandung lemak tinggi adalah, gorengan, ayam dengan kulit, daging berlemak, dan fast food.

Berat badan berlebih.

Orang yang obesitas cenderung mempunyai kadar LDL yang tinggi

Berumur

Semakin tua seseorang, maka semakin naik kadar LDL-nya. Hal ini mungkin dipengaruhi oleh perubahan fungsi dan metabolisme tubuh yang semakin menurun. Jadi tidak hairanlah orang yang lanjut usianya akan memiliki jumlah LDL yang lebih besar daripada orang yang lebih muda. Kadar LDL akan mulai meningkat setelah anda memasuki usia 20 tahun.

Tidak aktif bersenam

Melakukan aktiviti bersenam atau olahraga ternyata boleh membantu meningkatkan kadar HDL dan juga membuat LDL menjadi kurang berbahaya, dengan cara meningkatkan ukuran partikel yang membentuk LDL.

Keturunan keluarga.

Sekiranya anggota keluarga anda ada yang memiliki kolesterol tinggi, anda mungkin akan mengalami hal yang sama. Orang kurus yang mempunyai keturunan kolesterol tinggi pun boleh jadi mempunyai kolesterol yang tinggi juga.

Oleh itu, bagi mencari cara untuk menurunkan kadar kolesterol dalam badan selain mengamalkan ubat-ubatan yang disarankan oleh doktor. Ada baiknya anda turut amalkan minuman ini yang telah dikongsikan oleh Ainasar Azizah yang menurutnya resipi minuman ini diperolehi daripada seorang ustaz.

Ini perkongsiannya

Masalah kolestrol degil dan dijauhi dari serangan jantung,..

“Alhamdulillah dpt petua dari seorang ustaz, dan saya ingin kongsi kan bersama sahabat FB semua…”–Ainasar Azizah

BAHAN-BAHAN:

3 ulas bawang putih – buang kulit

3-5 biji kurma – buang biji

2 biji lemon – blend bersama2 kulit

1 biji timun

2 cawan air zam-zam /air mati (air mati – air panas yang dah sejuk)

CARA BUAT :

Semua bahan2 diatas diblend halus, diminum bersama2 hampas pada waktu pagi, tegah hari dan malam.

sumber : Ainasar Azizah


Jaga Kulit Dengan Cuka Epal, 2 Wanita Ni Dah Biasa Amalkan. Hasilnya Memang Superb!

Tip penjagaan kulit wajah agar terlihat bersih, cantik dan berseri mungkin ramai beranggapan perlu menggunakan produk-produk hebat dan ternama. Namun tidak dapat dinafikan, dengan menggunakan bahan-bahan sedia ada di dapur juga menunjukkan kesan yang hebat pada kulit wajah.

DIY TONER APPLE CIDER VINEGAR

Sebut Tentang Apple Cider Vineger (acv) ni mesti ramai confius kan. Orang kita sebut cuka apple la. Siapa amalkan acv kat rumah dia?

Dari dulu lagi acv ni jadi bahan utama kat rumah untuk tujuan kecantikan. Acv ni kalau minum perit sangat rasa dia kat tekak sebab tu nak cepat kurus jangan bantai minum sesudu pulak.

Hari ni kita nak buat toner acv untuk mencantikkan kulit kita. Kombinasi air suam dengan acv ni boleh kurangkan kulit berminyak, kecutkan jerawat, buang black/white head dan kekalkan kelembapan kulit muka.

3 Item wajib ada:
1 sudu ACV
1 sudu Air Suam
1 kapas muka.

Cara cara
1) Ambil satu mangkuk kaca masukkan 1 sudu acv
2) Masukkan 1 sudu air suam dan kacau

3) Ambil kapas muka basahkan dengan acv tadi dan sapu pada muka seperti guna toner.

Senang amatkan. Lakukan setiap hari untuk dapatkan kulit muka yang cantik. Selamat mencuba.

5 MANFAAT HEBAT CUKA EPAL PADA KULIT WAJAH

1. Sebagai toner wajah.
Toner penting untuk imbangkan tahap ph kulit kita. Kalau tak seimbang, jerawat senang nak naik. Kulit kita ni sedikit berasid, untuk halang kuman dari membiak.

So sepadan dengan kandungan cuka epal yang ada beta karotena dan berasid, bagus untuk seimbangkan balik ph kulit muka. Sekali gus dapat matikan kuman jerawat. Korang yang ada masalah jerawat boleh cuba buat cuka epal sebagai toner.

2. Mengurangkan masalah minyak di muka
Jerawat dan kulit berminyak sangat berkait rapat. Untuk elak jerawat suka bertandang, kulit wajibulghunnah bebas minyak yang berlebihan. Guna kapas muka lepas tu sapu je kat seluruh wajah.

Kemudian, baru bilas dengan air. Rajin amal camni, korang akan rasa minyak setangki kat muka makin kurang. Opkoz lah pakej jerawat sekali angkat kaki.

3. Menghilangkan garis kedutan
Jangan tak tau yang cuka epal ni mampu buat kulit muka kembali muda. Mana taknya, garis kedutan pon boleh hilang tau.

Tak payah dah nak spend duit beratus ratus untuk kesan awet muda. Asalkan korang rajin je sapu cuka epal kat muka. Guna kapas, pastu bilas macam biasa dengan air

4. Hilangkan racun di wajah
Kenkadang kita tak sedar ada racun yang terperangkap kat dalam kulit kita. Bila dibiar lebih lama, tu yang kulit pon tetiba meletuskan jerawat batu nanah semua tu. Sedangkan kita tak pernah amik tau yang kulit kita rupanya penuh ngan racun.

Untuk korang yang pernah salah produk ker, pernah terjebak dengan produk berkimia tinggi, kuat bermekap, haaa ni la solution nye.

Detoks kulit korang dengan cuka epal. Buat secra mingguan je. Nak campur dengan masker lumpur pon bagus jugak. Amal selalu kulit bersih dan muda.

5. Kurangkan bintik penuaan – jeragat
Jeragat ni isu kulit paling susah nak selesaikan. Ada yang guna laser, ada yang makan suplemen ada yang sapu krim yang kuat bahan dia untuk hilangkan jeragat.

Tapi korang yang ada masalah jeragat tu cuba lah juga dengan buat masker dari cuka epal ni. Guna kapas muka yang dah direndam jap dalam cuka epal, pastu tepek atau sapu kat muka. Lepas 30 minit, bilas balik dengan air. Yang ni kena rajin buat 2 kali seminggu. Dalam sebulan setengah dah boleh nampak beza.

Wajib ada tau cuka epal ni. In case tetiba kulit muka mengada naik ruam ke apa, boleh tenyeh je ngan kapas celup cuka epal ni. Pastu bilas la balik. Memang gatal kurang taw. Alaaa, murah je seketul cuka epal ni. Lagi mahal buah epal


Nak Perut Kempis Kena Buat 8 Senaman Ini. Konsisten Barulah Jadi!

Tentu ramai yang hadapi masalah dengan perut buncit ataupun boroi. Biasanya masalah ini dihadapi oleh ibu yang baru lepas bersalin.

Bagaimana pun bagi wanita yang ingin kekal cantik dan langsing, kena rajin dan konsisten melakukan senaman.
Nak tahu caranya. Ikuti panduan ini!

1. Planks

Ini adalah senaman untuk meratakan perut yang sangat baik kerana dapat menguatkan otot dalaman, otot perut di bahagian atas dan bawah serta membakar lebih banyak kalori berbanding dengan latihan perut yang lain. Ini adalah kerana untuk melakukan planks, anda juga mesti menggunakan otot di kaki, lengan dan punggung. Untuk menyelesaikan latihan ini, baring pada perut anda dan letakkan lengan di atas lantai. Kemudian, tekan ke bawah menggunakan lengan dan tolak ke atas. Gunakan jari kaki sebagai sokongan sehinggalah kepala, leher, punggung dan kaki anda berada dalam garisan lurus.

2. Crunches

Crunches dianggap sebagai cara terpantas untuk membakar lemak perut dan sangat mudah dilakukan di rumah tanpa penggunaan peralatan. Ia cenderung membina daya tahan dan kekuatan pada otot perut anda. Berbaring rata di atas lantai, letakkan tangan di belakang kepala anda, bengkokkan lutut dan letakkan kaki anda dengan rata di atas tanah. Angkat bahagian atas badan dari lantai, hembuskan nafas semasa anda naik dan tarik nafas semasa anda turun. Ulangi langkah sama selama beberapa minit dan berehat.

3. Tekan tubi

Menguatkan otot perut adalah kelebihan bagi latihan ini. Mulakan dengan berbaring di atas lantai, dengan menghadap ke atas. Anda boleh letakkan tangan anda di belakang kepala atau menyilangkannya di hadapan tubuh anda. Pastikan anda jaga bahagian bawah badan dan gerakkan bahagian atas badan ke lutut. Tarik nafas dalam-dalam dan hembuskan nafas semasa anda naik. Kemudian, pastikan lengan anda juga tidak terlalu menekan kepala dan leher anda. Anda seharusnya menggunakan otot perut untuk bergerak ke atas dan ke bawah, jadi pastikan leher anda tidak tegang semasa melakukan latihan ini.

4. Kedudukan Bot (Boat pose)

Sekiranya anda ingin mencuba senaman meratakan perut yang mencabar, anda harus cuba lakukan kaedah kedudukan bot untuk bersenam. Melakukan kaedah yoga ini secara teratur dengan cepat akan membantu anda mencapai matlamat untuk mengempiskan perut. Untuk memulakannya, duduk di lantai dengan lutut dibengkokkan. Bersandar sedikit ke belakang dan angkat kaki dan luruskannya sehingga badan anda membentuk bentuk V. Lengan anda harus direntangkan dan selari antara satu sama lain. Pastikan tapak tangan menghadap ke dalam. Ketahui juga bahawa senaman ini perlu melibatkan otot perut dan jaga perut anda agar tetap santai dan rata.

5. Pusingan Rusia (Russian twist)

Duduk di atas tikar lantai dan bengkokkan lutut anda sedikit. Tumit anda juga hendaklah rata di atas tikar. Sekarang, mula bersandar sehingga anda merasakan otot-otot di perut seperti terikat. Anda juga boleh sampai ke posisi ini dengan berbaring di lantai terlebih dahulu. Sekarang, bengkokkan lutut dan naikkan bahagian atas badan anda ke arah lutut. Anda akan menghasilkan seperti bentuk V dengan tubuh dan paha membentuk lengan V. Pegang lengan anda dengan lurus di depan wajah anda. Lakukan putaran secara perlahan dari satu sisi ke sisi yang lain. Pastikan anda bergerak dengan kekuatan otot perut dan bukannya menggunakan lengan anda sahaja.

6. Burpees

Ini adalah langkah bagi membakar lemak yang utama. Untuk mendapatkan perut yang kempis, anda bukan sahaja perlu melakukan pergerakan bagi menguatkan perut, malah anda juga perlu menambahkan latihan kardio ke dalam rutin senaman anda. Mulakan dalam keadaan berdiri. Lompat dengan tangan dan tendang kaki ke belakang sehingga anda berada dalam posisi tekan tubi. Anda mempunyai pilihan untuk melakukan tekan tubi untuk menambahkan sedikit cabaran dalam latihan anda sebelum melompat ke atas menggunakan kaki dan mengulanginya sebanyak 15 hingga 20 kali.

7. Daki Gunung (Mountain climbers)

Fikirkan latihan mendaki gunung sebagai plank bergerak. Anda boleh lakukan latihan mini crunch dalam latihan ini. Letakkan kedua-dua tangan di lantai di hadapan anda, dengan jarak bahu yang terpisah (seolah-olah anda hendak melengkapkan tekan tubi). Kemudian, gunakan jari kaki untuk menolak, tarik kaki kanan ke hadapan dan panjangkan kaki kiri anda ke belakang. Kekalkan jari kaki anda sepanjang latihan, dan lakukan secara bergantian di antara setiap kaki untuk jumlah pengulangan yang diinginkan. Pastikan badan bahagian atas anda tidak bergerak semasa melakukan senaman.

8. Lompat tali

Melakukan lompat tali boleh memberi kesan pada abdomen melintang, abdomen rektus dan obliques dalaman dan luaran anda. Ianya adalah mustahak untuk memasukkan latihan kardiovaskular dalam latihan perut kempis, kerana ia akan membantu anda membakar kalori dan menurunkan berat badan di samping membantu mengetatkan perut anda. Latihan ini memerlukan teknik yang betul: anda hanya perlu mengangkat kaki beberapa sentimeter dari tanah setiap kali tali berlalu dan pastikan tumit anda tidak menyentuh lantai. Juga, pastikan anda memutar tali dengan pergelangan tangan, berbanding menggunakan seluruh lengan anda.


Jika Nak Barang Kemas Bersinar Dan Kelihatan Baru. Cuba Petua Superb Ni.

Jika hendak menyambut hari raya biasanya, kita akan membuat pelbagai persiapan termasuk mencuci barang kemas agar kelihatan baru dan berkilat. Biasanya jika pergi ke kedai pastinya akan dikena upah cuci barang kemas. Oleh sebab itu, ramai yang akan membuatnya setahun sekali.

Tetapi dengan petua yang dikongsi oleh puan Lyza Norliza memberikan panduan yang amat berguna untuk dipraktikkan.Tak perlu tunggu hari raya. Boleh cuci bila-cila masa. Confirm nampak baru dan bersinar. Boleh lah kita berjimat cermat.

MUDAHNYA CUCI BARANG KEMAS

Malam ni nak kongsi sikit macam mana nak cuci barang kemas. Tak payah susah-susah nak pergi ke kedai emas nak cuci barang kemas. Petua ini sudah lama saya guna dan tak pernah sekali pun pergi cuci barang kemas di kedai. Jimat duit + tak risau mereka kikis emas kita semasa ‘proses mencuci emas’.

Caranya mudah, hanya dengan menggunakan cecair pencuci Sunlight dan berus gigi sahaja. Nak guna asam jawa pun boleh juga.

Pertama, rendam dulu dengan air suam dan tuang sunlight ke dalam bekas air suam tadi dan biarkan selama 1/2 jam. Selepas itu boleh gosok kotoran yang melekat pada emas anda.

Berus dengan menggunakan berus gigi yang elok. Jangan guna berus gigi lama yang sudah terkangkang itu sebab berus gigi begitu susah nak tanggalkan kotoran yang melekat.

Langkah terakhir, selepas diberus, bilas barang kemas dengan air paip dan rendam semula dalam bekas dengan air paip juga dalam tempoh 10 minit. Selepas 10 minit, boleh lap barang kemas anda dengan kain kering dan hasilnya memang nampak seperti baru beli.

WOW NAMPAK BARU!

Selamat mencuba!


“Ibu sangat mengaguminya sampaikan anak pertama…”-Siti Sarah Kongsi  Kenapa Pilih nama anak sulungnya, Uwais Al Qarni.

Setiap ibu pasti pasti inginkan yang terbaik untuk anak-anak mereka kan. Apa lagi anak tersebut dikandung selama 9 bulan dengan pelbagai kesusahan dan ujian.

Kelahiran anak sulung pastinya momen yang cukup indah dan diingati. Kerana itu anak sulung cukup istimewa. Begitu juga dalam bab memilih nama untuk anak. Setiap nama yang diberi mempunyai  maksud tertentu.

Penyanyi, Siti Sarah Raisuddin  baru-baru ini ada memuat naik gambar bersama anak sulungnya. Di dalam  perkongsian tersebut, Sarah memberi ucapan selamat hari jadi buat anak sulungnya.

Rupa-rupnya ada sebab kenapa Sarah memilih nama anak sulungnya, Uwais Al Qarni.

“Kisah Uwais Al Qarni yang sangat taat pada ibunya dan segala doanya dimakbulkan Allah, wali Allah yang tidak dikenali di muka bumi tapi sangat terkenal dilangit.

“Ibu sangat mengaguminya sampaikan anak pertama ibu, diberi nama Uwais Al Qarni… Moga Wais terus menjadikan ayat-ayat Al-Quran sebagai nyayian yang selalu dinyanyikan yang tak akan lekang dari bibirmu dan dirimu…

“Terus taat pada Allah, Rasul, ibu dan daddy… Menjadi manusia yang memberi manafaat pada orang lain, diberi kebaikan dunia akhirat… Happy birthday anak,” tulis Sarah.

Sarah dan pelawak Shuib Sepahtu mendirikan rumah tangga pada 26 Februari 2011. Selain Uwais, Shuib dan Sarah turut mempunyai dua anak iaitu Dzakira Talita Zahra, 5, dan Ariq Matin, 3.

Di dalam perkongsiannya yang lain, Sarah sebelum itu memuat naik gambar yang sama.

Menurut Sarah, baju kurung tersebut pertama kali dipakai ketika anak sulungnya itu masih di dalam perut lagi. Kini anaknya sudah berumur 7 tahun.


Miss V Ketat & Hebat Dengan Air Rebusan Detoks Ni!

Wanita kalau dah bersuami jangan malas usahakan pelbagai cara untuk kekal cantik. Bukan cantik sahaja tetapi paling penting kita kena jaga kesihatan
dalaman untuk diri kita sendiri.

Rutin wajib yang semua wanita kena amalkan salah satunya adalah mengamalkan jus detoks. Jus detoks rahim pula adalah bonus untuk wanita. Suami pun tumpang
sekali gembira. Mana taknya, selain dapat bersihkan rahim, miss v juga bertambah ketat dan tak berbau lepas amalkan jus detoks ringkas ni.

Cuba amalkan resepi homemade yang ringkas ini setiap kali lepas haid. Tak sukar nak buatnya, campakkan kesemua bahan dalam periuk dan biarkan mendidih
sahaja. Senang!

Bahan-bahan:
3 inci halia
3 inci kunyit
2 batang serai
2 helai daun pandan
3 biji manjakani
Air asam jawa sikit
Gula merah atau boleh ganti madu atau gula batu

Caranya:
1. Rebus semua herba dalam periuk hingga airnya bertukar warna kuning.

2. Tambahkan air asam jawa dan gula merah.

3. Biarkan mendidih sekejap dan tutup apinya.

4. Biarkan air rebusan menjadi suam dan terus diminum.

Lebihannya bolehlah disimpan di dalam peti sejuk. Jangan takut untuk amalkan jus ini kerana rasanya tidak pahit malah baunya juga harum disebabkan ada
serai dan daun pandan.

Mahu lebih hebat lagi, anda juga disyorkan untuk tambahkan daun sireh atau daun kencur. Bagi ibu yang menyusu pula, boleh tambahkan sedikit halba atau
habbatus sauda. Selamat mencuba!

Sumber: Fyza Shah


“Biar Dikata Sombong, Anak Lebih Penting Dari Populariti.” Utamakan Keluarga Dari Kerjaya, Fasha Akur Bekas Suami Tak Izin Anak Terlibat Jadi Duta Produk

Menjadi selebriti bukan sesuatu yang mudah. Selain menjaga penampilan dan imej di hadapan khalayak ramai, dalam masa yang sama perlu memberi perhatian pada keluarga.

Namun selebriti yang satu ini sentiasa memberi yang terbaik, dalam kerjaya mahupun rumah tangga. Tidak hairanlah dia selalu mendapat pujian dari penerbit mahupun pengarah drama.

Biarpun dikelilingi dengan populariti dan tawaran yang tidak putus-putus sebagai pelakon, namun Fasha Sandha tidak mengabaikan tanggung jawab sebagai seorang isteri dan juga ibu.

Tak kisah dikata sombong demi anak-anak

Akui ibu kepada dua cahaya mata ini, bukan soal bayaran yang menjadi keutamaan, sebaliknya minat mendahului segalanya.

“Saya buat yang terbaik bukan kerana soal bayaran, sebaliknya kerana minat. Tetapi tak semua yang saya terima tawaran yang datang kerana keadaan komitmen yang tidak mengizinkan. Demikian juga bab anak-anak. Kalau ada peluang akan masak untuk suami dan anak-anak. Sebab tu kalau tawaran yang siri terlalu panjang dan memerlukan komitmen tinggi jadi saya tolak dengan baik kerana takut tak boleh bagi masa untuk keluarga.

“Demikian juga apabila saya bersama peminat. Saya tak suka berpura-pura atau nak tunjuk diri baik sangat, dengan peminat kena jadi diri sendiri. Mereka suka kalau kita melayan, tetapi bukan dalam semua situasi. Waktu saya dengan keluarga terutama anak-anak, saya akan secara automatik sedikit ‘sombong’. Bukan apa, sebab saya lebih pentingkan keselamatan anak-anak.

“Biar saya dikata sombong kerana anak-anak lebih penting dari segala-galanya. Bukan populariti semata-mata. Apabila dengan anak-anak keutamaan lebih pada mereka dahulu. Anak-anak penting dalam hidup saya. Tetapi saya akan cakap baik-baik dengan peminat, bukan buat muka sombong. Alhamdulillah, mereka faham situasi tersebut,”ungkap Fasha lagi.

Tolak tawaran duta untuk anak-anak

Ditanya mengenai tawaran menjadi duta dengan anak-anak, akui Fasha memang ada tetapi ditolak dengan baik.

“Kalau diikutkan memang ada tawaran untuk saya dan anak-anak tapi saya hormat keputusan bekas suami yang tak benarkan. Jadi saya hormat kerana itu anak dia juga, Kena hormat permintaan Jejai. Tetapi kalau saya dengan Aidil tak ada masalah dan kami sudah ada tawaran untuk kami berdua.

“Soal menjawab komen dari peminat semuanya bergantung pada ruang masa. Jika ada masa saya akan balas komen peminat kerana saya hargai sokongan mereka. Saya suka dengan kerjaya ini dan sejak umur 18 tahun sudah memasuki bidang ini.

“Sejak dahulu lagi saya memang suka bekerja dan tak boleh duduk diam. Pada saya, wanita yang bekerjaya adalah wanita yang tidak akan ditindas. Jadi teruskan bekerja, tetapi saya tak kata suri rumah akan ditindas. Tetapi kalau kita bekerjaya kita takkan ditindas,”ujar Fasha lagi.

Duta baharu produk Aurawhite

Pelakon yang sedang popular dengan drama bersiri Semua Salahku itu ketika ditemui pada majlis pelancaran produk Aura White Sparkle Diamond Skincare dan Aura White Sparkle Diamond Collagen Travel Pack di Hotel Palace of the Golden Horses, Seri Kembangan, Selangor baru-baru ini.

Dalam majlis tersebut, fasha dilantik duta baharu bagi produk Aurawhite Sparkle Diamond Skincare. Manakala Ayda Jebat pula kekal duta bagi Aurawhite Sparkle Diamond Travel pack selama 4 tahun berturut-turut.

Syarikat ini dimiliki oleh Datin Furyna Azmeer dan Datuk Saiful Safwan sejak tahun 2012 ini  terkenal dengan rangkaian produk kesihatan & kecantikan lelaki dan wanita dengan lebih 60 jenis produk di pasaran. Antaranya, Aurawhite Sparkle Diamond Collagen, Aurawhite Skinspa, Auramen Turbo Collagen, Auramen Skincare dan banyak lagi.

Hargai doa peminat supaya pakai tudung

Mengulas lanjut mengenai penampilannya bertudung ketika ramadan lalu, jelas isteri kesayangan aktor Aidil Aziz ini mengakui ramai yang memberi respond positif mengenai hal tersebut.

“Memang ramai yang suka tengok saya bertudung dan ada peminat mengharapkan agar saya kekal dengan imej sebegitu. Alhamdulillah, peminat sentiasa mendoakan yang baik-baik untuk saya dan keluarga.

“Saya sangat menghargai setiap doa baik-baik daripada mereka. Cuma saya sendiri buat masa sekarang sedang dalam proses belajar. Doakan yang baik-baik supaya semuanya dipermudahkan.

“Begitu juga dengan suami saya, Aidil yang tidak pernah minta atau suruh saya pakai tudung. Dia tidak kisah kerana dia tahu mana yang terbaik untuk saya. Dia juga beri ruang untuk saya belajar perlahan-lahan dan tidak pernah mendesak.

“Tetapi kalau boleh, saya tidak mahu terlalu berbicara tentang hal ini bimbang disalah erti sesetengah pihak. Iman kita ni ada kalanya turun naik. Jadi lebih baik saya tetapkan hati terlebih dahulu sebelum membuat sebarang keputusan dalam hal ini. Cuma harapan saya agar peminat dapat mendoakan yang terbaik,”jelas Fasha lagi.


“Ujian Demi Ujian Mendatang, Saya Reda.” Suami Anita Baharom Meninggal Dunia. Al-Fatihah!

Pembukaan tahun baru 2022 disambut duka pelakon Anita Baharom apabila suami tercinta, Ismadi Ismail menghembuskan nafas terakhir awal pagi tadi.

Allahyarham Mohd Ismadi Ismail, 50, yang menghembuskan nafas terakhir akibat penyakit kencing manis di kediamannya di Shah Alam, di sini, jam 8 pagi.

“Ujian demi ujian bertandang, terlalu banyak kisah. Saya reda atas pemergian arwah suami dan terima suratan takdir ini.

“Arwah suami sudah berbelas tahun mengidap penyakit kencing manis,” katanya kepada BH Online.

Anita turut memohon orang ramai menitipkan doa untuk arwah suami.

“Saya mohon doa sanak saudara, sahabat dan semua. Semoga roh arwah ditempatkan di kalangan insan yang beriman dan beramal soleh,” katanya ringkas dalam nada sedih.

Dia turut memuatnaik berita tersebut menerusi laman Instagramnya.

Bagaimanapun, Anita belum dapat mengesahkan butiran tepat waktu dan lokasi pengebumian.

Anita dan arwah Ismadi mendirikan rumah tangga sejak 16 tahun lalu dan dikurniakan tiga cahaya mata, Syifa Dhia Nurina, Mohamad Dhia Iskandar dan Mohamad Dhia Mikail.


“Bekas Isteri Saya Sahabat Untuk Selamanya” Afdlin Shauki Dedah Sebab Bercerai

Sebelum ini pengarah dan penerbit, Datuk Afdlin Shauki telah membuat pengumuman bahawa hubungan perkahwinannya dan isteri tidak dapat diselamatkan dan tidak lagi hidup berumah tangga sejak ramadan lalu.

Namun, dia mendedahkan yang hubungannya bersama bekas isteri, Datin Maria Christina Orow Abdullah masih dalam keadaan baik, sungguhpun mereka sudah tidak sebumbung.

Menurut Afdlin, dia masih menganggap bekas isterinya itu sebagai sahabat memandangkan mereka memang banyak menghabiskan masa bersama sebagai rakan sekerja, terutama dalam bidang penulisan skrip.

“Jujurnya, bekas isteri saya itu adalah sahabat saya untuk selamanya. Selepas lama bekerja berdua, saya juga anggap dia sebagai rakan dalam bidang penulisan, sebab dia sangat bagus menulis.

“Jika ditanya, adakah kami masih berbaik antara satu dengan lain, jawapannya ya. Kami memang boleh bekerja berdua… namun mungkin bukan lagi secara peribadi,” katanya kepada Gempak.

Afdlin berkata demikian ketika ditemui pada majlis sidang media drama bersiri AI.5YA yang diadakan di Sunway Pyramid, Subang Jaya, Selangor baru-baru ini.

Melanjutkan bicara, Afdlin turut memperincikan sebab terjadinya punca dia dan isteri memutuskan untuk tidak lagi bergelar pasangan suami isteri.

“Sewaktu pandemik melanda dunia, saya banyak bekerja luar. Keluarga pula takut dengan virus dan situasi pada waktu itu. Jadi, saya banyak kali tidak balik rumah. Bimbang jika saya terbawa virus tersebut di kediaman.

“Sungguhpun begitu, kami tetap berhubungan antara satu dengan lain seperti berbual dengan menggunakan telefon atau video call. Mungkin itu antara sebab hubungan kekeluargaan kami terganggu,” ujarnya.

Dalam masa sama, Afdlin menjelaskan yang anak-anaknya, Mia Sarah, Anais dan Ileana Matin juga memahami keputusan yang diambil.

“Kami duduk berborak dengan anak-anak ketika bulan Ramadan dan kami terangkan pada mereka agar mereka faham. Menurut anak-anak, jika kami bahagia, mereka okey dengan keputusan yang diambil,” katanya.

Dalam pada itu, ditanya jika dia dan bekas isteri masih berharap untuk kembali, Afdlin berkata: “Saya tidak pernah tutup hati saya sekiranya ada rezeki. Cuma pada ketika ini, kami tidak pernah berbicara soal untuk kembali bersama.

“Ketika di mahkamah, kami mohon maaf antara satu sama lain dan berpelukan buat kali terakhir sebelum saya lafaz talak.

“Menitik juga air mata saya ketika itu. Tetapi, apa yang saya rasa itu perkara yang kami mahukan dan betul untuk dilakukan,” ujarnya lagi.


Jangan Tak Tahu Daun Pandan Boleh Buat Masker Untuk Hilangkan Jerawat, Take Note Langkah Ni!

Kalau sebut daun pandan, selalu sangat kita kaitkan dengan naikkan aroma makanan. Sedapkan nasi lemak atau bancuhan air sirap kenduri, wajib ada daun yang satu ni.

Jarang pula kita dengar daun pandan boleh segarkan muka, apa lagi redakan jerawat? Ya itulah kelebihan daun yang satu ini.

Jangan tak tahu, daun pandan juga mampu menyegarkan tubuh badan. Buatkan air rebusannya dan amalkan minum ketika suam. Kali ini jom cuba daun pandan sebagai masker pula. Muka pun cantik, jerawat pun hilang. Jom cuba.

Bahan Masker

/2 sudu teh air perahan daun pandan
1/2 sudu teh madu asli
1 biji pisang
1/4 sudu teh minyak zaitun
1/2 biji limau nipis

Cara membuatnya:

1. Campurkan semua bahan sehingga sebati dan biarkan selama kurang lebih 5 minit.

2. Masukan minyak zaitun ke dalam campuran.

petua ni.

Cara menggunakannya:

Sapukan masker ini pada wajah dan leher. Gunakan masker ini 2 kali seminggu.

Sumber : Petua Ibu


“Berapa Ramai Menyusahkan Isteri?”-Nukilan Dr Ni Tarik Perhatian & Berjaya ‘Jentik’ Hati!

Saat seorang lelaki telah bergelar suami, dibahunya terletak tanggungjawab dan amanah yang perlu dijaga sebaiknya. Suami yang menjadi tonggak utama selaku ketua rumah tangga, bukan sahaja mencari nafkah semata-mata bahkah perlu berusaha meringankan beban isteri di rumah sekali gus membahagiakan isteri.

Inilah yang dinamakan common sense dan realiti hari ini menyaksikan ada suami yang kurang memberi perhatian terhadap perkara berkenaan.

“Bahagiakanlah isteri. Allah akan lancarkan rezeki bagimu.

Mudahkanlah isteri. Allah akan mudahkan urusanmu.

Didiklah isteri. Allah akan jamin syurga untukmu.”

Berapa ramai orang membebankan isteri.

Berapa ramai menyusahkan isteri. Berapa ramai tidak mendidik isteri.

Maka sukarlah jalan hidupmu sepertimana sukarnya isterimu meniti hidup ini sedang dia sebagai isteri tetap senyum, redha dan kuat. Walhal fitrahnya bukan begitu.

Isteri saham akhirat. Beruntung bagi yang menyedari.

Jaga Isteri ..

Memang Susah .

Memang Penat .

Memang Rasa Rimas .

Suka Membebel .

Suka Marah-Marah .

Suka Merajuk .

Tapi ……

Ketahuilah ..

Mulut Yang Bising Itulah Yang Banyak Menenangkan Kamu .

Mulut Yang Bising Itulah Memeriahkan Rumah Kamu .

Mulut Yang Bising Itulah Yang Banyak Menyedarkan Kamu .

Dan…

Individu Yang Kuat Merajuk Itulah Mendidik Rasa Sabar Kamu .

Wanita Yang Bising Itulah Yang Banyak Membelai Kamu .

Wanita Yang Bising Itu Jugalah Yang Banyak Memeluk Kamu .

Dan…

Wanita Yang Bising Itulah Banyak Bersama Kamu .

Tanpa Mengira Susah Atau Senangnya Kamu .

Tanpa Mengira Bertapa dia terluka dengan cara Layananmu .

Dan Nasihatku ….

Hargailah Isteri Seperti Seorang Ibu

Kerana ,

Kamu Akan Mengerti ..

Bertapa Berharganya Mulut Bising Itu ..

Ketika Kamu Kehilangannya .

Dan Ketahuilah .

Kamu Pasti Akan Merindui Bebelannya.

HARGAILAH ISTERI ANDA Mulianya seorang isteri disisi Allah… Dan betapa berharganya wanita yang bergelar isteri ini pada keluarga, suami dan anak-anak.

Rugi dan binasalah suami-suami yang tidak menghargai isteri mereka kerana isteri inilah yang akan membantu mereka di akhirat kelak. Biarlah buruk mana isteri anda, sayangilah mereka…

Dan..

Jika nama ‘dia’ yang tertulis di Luh Mahfudz untuk kamu, maka Allah akan tanamkan rasa Cinta pada keduanya. Tak perlu takut. Kuatkan Hati dan terus Berdoa…

Harga Seorang Isteri.. Hargailah Mereka…….

Baca artikel menarik lain di sini:


Kereta Kecil Bukan Ukuran Kekayaan, Peduli Apa Orang Kata Asalkan Hidup Punya Tabungan Kukuh.

Lumrah bagi segelintir orang yang memiliki kenderaan kecil dikatakan tidak berharta atau tidak berjaya.

Namun hakikatnya kini, ramai yang lebih suka memilih kenderaan kecil berbanding besar akibat beberapa faktor antaranya parking kereta yang terhad dan kesesakan jalan raya.

Sebagaimana yang dinyatakan dengan perkongsian ini. Dengan ini penjelasan ini, usah kita  perlekehkan mereka yang memilik kereta kecil.

KERETA UKURAN KEJAYAAN

1. Ramai melihat kereta ukuran kejayaan, tak kurang juga yang kata itu lambang kekayaan.
2. Tak salah mahu membeli kereta, jika itu memang keperluan kita.
3. Alangkah bagus memiliki kereta, jika turut memiliki rumah dan juga harta.
4. Skim cepat kaya pun pamer kereta, hakikatnya menipu dan tiada harta.
5. Kereta tak jana pendapatan jadi liabiliti, buat perancangan agar tidak menyesal nanti.
6. Beli kereta fikirkan juga alat ganti, bukan main beli sesuka hati.
7. Apa guna kita berkereta besar, jika duit buat ‘parent’ selalu tersasar.
8. Kereta tak janjikan untuk kaya, simpanan habis jika asyik bergaya.

Info gambar:

Ini adalah suasana rumah jiran kami. Pasangan tua suami isteri di rumah ini selalu menegur anak-anak di waktu pagi sewaktu berjalan kaki ke sekolah.

Barangkali di kala usia tua ini, mereka memerlukan teman untuk berbual. Ditambah pula anak bongsu saya yang sangat peramah sehinggakan jiran ini sanggup membelikan ‘jajan’ buat anak-anak.

Di rumah ini terdapat 2 buah kereta kecil atau lebih dikenali sebagai keijidousha (軽自動車). Ada juga mengkelaskan kereta kecil ini sebagai K-cars (compact cars).

Keijidousha sangat mudah kelihatan dan sering menjadi pilihan warga di sini. Bahkan jika pergi membeli-belah, terdapat beberapa premis perniagaan menyediakan tempat letak kereta khas bagi kereta-kereta dalam kategori keijidousha ini.

Sebelum terlupa, perkataan keijidousha merujuk kepada ‘kei’ (compact/light), manakala ‘jidousha’ (kenderaan). Kebiasaannya, keijidousha berukuran 3.4 m x 1.24 m (11.2 x 4.9 kaki) untuk muatan 4 orang dewasa dan dibawah 660 cc.

Di sekitar kawasan kejiranan, ramai jiran-jiran Jepun saya memilih keijidousha ini. Pemilihan kereta kecil ini bukan disebabkan mereka tidak kaya atau kurang kemampuan. Tetapi, disebabkan faktor ruangan ‘parking’ yang terhad.

Atas sebab itu, ia merupakan satu kesilapan besar jika kita masih melihat kereta kecil atau besar sebagai ukuran kejayaan ataupun itu lambang kekayaan.

Bagi mereka yang berkereta kecil, percayalah apa sahaja pilihan jenis kereta kita nanti akan ada orang yang mengata. Usah didengari atau fikirkan apa yang ‘orang kata’. Usah juga berterusan menjalani kehidupan berdasarkan apa yang orang akan kata.

Pedulilah apa yang orang hendak katakan! Paling penting jika kita memilih keijidousha pun kita tidak susah! Boleh juga katakan pada mereka, “Keijidousha: Ada Aku Kisah!”
Sekadar perkongsian dari kejauhan.
Sayonara! Sampai jumpa lagi.


13 Mimpi Pelik Petanda Gangguan Rumahtangga Antaranya Kerap Gaduh, Rambut Gugur Dan Berdebar. Buat 5 Amalan Ni!

Jika sebelum ini rumahtangga kita bahagia dan tiada berlaku pertengkaran antara suami isteri. Namun, sejak akhir-akhir ini, anda merasakan rumahtangga tidak seperti dulu lagi. Pasangan anda sering marah-marah perkara yang kecil. Tentu anda tertanya-tanya kenapa sebabnya.

Selain itu, ada yang mengalami masalah rambut gugur, rasa berdebar atau mimpi yang pelik-pelik.

Sudah tentu risau bila ia menganggu kehidupan seharian. Memang tidak dinafikan kita akan berdoa memohon kesejahteraan. Namun dikatakan juga situasi ini ada kaitan dengan gangguan makhluk halus.

Nak tahu lebih lanjut bagaimana menghindari gangguan dalam rumahtangga ikuti perkongsian daripada Pusat Perubatan Islam Al-Mujahidin

Mimpi pelik

1.Pernah anda bermimpi pasangan anda berkahwin lain atau mimpi pasangan ada perempuan atau lelaki lain.

2.Mimpi Bersetubuh dengan lelaki atau perempuan lain.

3.Mimpi binatang berbisa,mimpi jatuh tempat tinggi

4.Mimpi tempat kotor

5.Mimpi budak kecil,bermain dengan budak dan menyusukan budak

6. Mimpi sesat dalam hutan

7.Mimpi Terbang

8. Mimpi rumah usang lama

9.Mimpi nenek tua,

10.Mimpi orang beri barang

11.Mimpi kena kejar ada orang nak bunuh

12.Mimpi Mati dikapankan

13.Mimpi bersalin dan banyak lagi.

Asal seseorang itu kerap bermimpi tanpa mereka sedar diri mereka mengalami gangguan makhluk halus.

Petanda gangguan makhluk halus.

Itulah yang kerap saya jumpa pada pasangan yang datang ikhtiar hamil dengan saya.

Kebanyakan mereka yang kerap mimpi seperti di atas bila di Ruqyah mereka mengalami gangguan makhluk halus.

Ini Kesannya

Bila terkena gangguan hubungan suami isteri benda kecil boleh gaduh besar, tiada nafsu pada pasangan, bernafsu pada pasangan ketika isteri datang haid. Isteri juga bernafsu pada suami bila datang haid. Ketika isteri waktu subur kerap demam sakit, Suami pula bila sedang bersama menjadi layu di tengah jalan, isteri jadi panas bila dekat dengan suami,bila nak bersama ada bau di kemaluan,badan kerap bisa,kerap lenguh belakang bahu dan belikat,kerap kembung perut dan sedawa angin,kerap sakit kepala dan rambut banyak gugur,kerap nak muntah,kerap berdebar resah gelisah tanpa sebab,sukar tidur malam gelisah,kerap fikir nak mati,kerap cepat terasa sentap.

Bila berlaku semua seperti di atas kehidupan kita seharian akan terganggu. Di tempat kerja ada je masalah,bila berniaga jadi tiada mood tiada semangat,rezeki pula jadi sempit,serabut sentiasa.Bila lambat di ubati sakit begini akan akibatkan kehidupan kita seharian akan musnah.

Sikap tidak percaya

Bila saya bercerita tentang di atas. Bila dah baca apa yang saya tulis di atas pada mereka yang sukar nak percaya akan berfikiran begini.

Mengarut la.Tipu la.Kebetulan je kot.Ye ke
Mana Tahu ni? Boleh percaya ke? Apa buktinya? Mimpi mengarut la mainan tidur je. Dengar boleh percaya jangan mana ada makhluk halus zaman sekarang dan macam-macam lagi andaian.

Saya tak suruh pun percaya semua apa yang saya cakap di atas,tapi apa yang saya tulis di atas adalah saya kumpul maklumat dari pesakit saya rawat sendiri.

Info tersebut kebanyakan seperti di atas jika anda mengalaminya bermakna diri anda ada gangguan dalam badan. Jika anda rasa diri anda banyak tanda di atas nasihat saya pergilah rawatan islam berhampiran ya.

Ramai pesakit saya yamg ikhtiar hamil dengan saya mengalami gangguan. Saya kerap di tanya soalan macam mana boleh mudah terkena gangguan makhluk halus Ustaz.
Jawapan saya. “Orang yang kerap terkena gangguan makhluk halus kebanyakannya semangat mereka lemah, banyak yang takut,mudah berfikir negatif, tidak boleh kawal nafsu marah, sentiasa cepat bersangka buruk pada orang, tidak yakin pada kemampuan diri. Bila semua ini ada pada diri mudah la kena gangguan makhluk halus.

Bagaimana nak elak gangguan makhluk halus

Saya juga kerap di tanya juga bagaimana nak elakkan gangguan makhluk halus??
Jawapan nya mudah:

1.Dekatkan diri dengan Allah

Apa yang saya buat Jaga Solat 5 waktu,tanamkan dalam diri sentiasa Positif,Perbanyakkan baca Surah Al ikhlas dalam seharian,Sentiasa Tanamkan dalam hati Allah sentiasa bersama kita,Sentiasa Tersenyum walaupun di uji berbagai dugaan,

2. Gembirakan keluarga

Sentiasa gembira bila di sisi orang tersayang,Gembirakan hati pasangan dan anak2 kita,Buat apa yang kita suka ,Gembirakan Hati Ibu Dan Ayah,Sentiasa Gembira sesiapa pun berada di sisi kita.Jangan sombong bongkak bangga diri apa yang kita ada..

Itulah yang saya lakukan …Hidup hanya sekali sahaja…Pastikan apa yang kita buat ada matlamat apa yang kita nak capai…

3. Sedekah

Perbanyakkan sedekah dalam apa cara sekalipun terutama sedekahlah pada anak Yatim..Jangan Kedekut pada isteri,pada anak2,pada kedua ibu ayah kita,sanak saudara kita…Kerana doa mereka semua inilah yang membuatkan kita jadi kuat,jadi ceria gembira jadi bahagia.

4. Ikhlaskan diri

Apa yang penting buat dengan ikhlas,Ikhlas kan diri kerana Allah ..Percayalah jika anda buat semua ini..Anda semua akan lebih bersemangat,rezeki anda akan bertambah murah…Bila gembira makhluk halus pun tiada ruang seinci pun nak masuk dalam tubuh kita.

Itulah cara saya untuk hindarkan gangguan makhluk halus.

5. Air penawar dengan bacaan surah Al-Quran

Lagi satu cara saya ,Sebelum tidur saya akan ambil Air suam segelas…Kemudian ambil garam secubit letakkan dalam minuman. Selepas itu baca :
Al Fatihah 3x
Al ikhlas. 3x
Bismillah Lima 3x
dan selawat 3x…
selesai baca minum air tersebut…Buatlah dengan Yakin inshaaAllah izin Allah pasti di lindungi Allah dari sebarang gangguan makhluk halus..Sekiranya selepas minum anda rasa loya,rasa nak muntah,sedawa2 kembung perut badan menggeletar rasa resah gelisah bedebar2,Nasihat saya dapatkanlah rawatan islam berhampiran ya.

Apa pun saya doakan pada semua yang membaca apa yang saya tulis ini agar di beri kesihatan yang baik,di murahkan rezeki,di beri keluarga yang bahagia,di beri anak yang soleh dan solehah,di panjangkan umur dan di permudahkan segala urusan dunia dan akhirat Aamiin Ya Allah….

Sumber: Pusat Perubatan Islam Al-mujahidin


Tidak Perlu Guna Racun, 5 Bahan Di Dapur Ini Bantu Hapus Anai-Anai Di Rumah. Petua Yang Superb, Jom Cuba!

Anai-anai bagaikan musuh nombor satu pada kediaman kerana ia boleh merosakkan barangan lain seperti pakaian, perabot, dokumen dan juga lantai kayu.

Kos untuk menghapuskan serangga perosak ini pula mampu mencecah ribuan ringgit.

Jadi sebelum masalah anai-anai ini melanda, kami kongsikan cara mengesan kehadiran serangga ini serta petua  membasmi tanpa menggunakan racun yang bukan saja selamat sekaligus menjimatkan kos.

Cara Mengesan Kehadiran Anai-Anai

Laluan Anai-anai

Anda dapat mengesan laluan anai-anai pada dinding rumah yang biasanya muncul keluar dari kerangka pintu atau tingkap, dari skirting lantai atau dari perabot.

Laluan ini selalunya bersaiz pensil. Terowong laluan anai-anai yang dirosakkan akan dibaiki oleh anai-anai dengan cepat dalam masa sejam sahaja atau lebih.

Kesan Perubahan Tekstur Warna

Sekiranya terdapat perubahan warna kayu pada pada lantai parquet, kerangka pintu, kerangka tingkap dan sebagainya, itu menunjukkan kehadiran anai-anai di situ. Contohnya warnakayu berubah dari coklat gelap kepada coklat cerah.

Kehadiran Kelkatu

Satu lagi tanda kehadiran anai-anai adalah apabila anda melihat banyaknya kelkatu keluar dari tempat tertentu. Kelkatu akan keluar dari kawasan sarangnya bagi membina koloni yang baru.

Rekahan atau Lubang

Dengan menggunakan pemutar skru, cucuk dan ketuk perlahan-lahan untuk mengesan lubang pada kayu. Bezakan bunyi yang keluar dari ketukan anda.

Lihat dengan teliti jika terdapat sebarang rekahan pada tepi kerangka berkayu di rumah anda dan suluh dengan lampu suluh jika terdapat selut berpasir di dalam rekahan tersebut.

Petua Menghalau Anai-anai

1. Garam Dapur

Taburkan saja garam di sarang anai-anai, tetapi cara ini kurang efektif dan kurang berkesan kerana garam hanya berada permukaan saja.

Supaya lebih berkesan, campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

2. Air Kapur sirih

Kapur bersifat panas dan ia sangat tidak disukai kerana anai-anai memiliki kulit nipis dan lembut . Kapur juga mampu membakar kulit anai-anai.

Jadi anda boleh menggunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

3. Air Cucian Beras

Manfaatkan air basuhan beras yang pertama untuk mengusir anai-anai. Siramkan sahaja air basuhan beras ke atas sarang anai-anai.

4. Minyak Tanah

Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.

Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

5. Tembakau

Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

Selamat Mencuba!


Kerap Senggugut, Dr Ni Pesan Jangan Kerap Ambil Ubat Tapi Guna Kaedah Ni!

Bila anak gadis mengadu sering mengalami senggugut tiap kali datang bulan, sebagai ibu jangan ambil ringan.

Selain perlu dibawa berjumpa doktor  untuk pemeriksaan doktor, elok juga kita dengar 2 pandangan ini. Jom semak.

Saranan 1

Bagi yang kerap mengalami senggugut yang ringan, tak perlu makan ubat penahan sakit seperti ponstan dan panadol.

Lakukan ini

Minum air mineral suam dibancuh dengan sedikit halia. Sapu dengan sedikit minyak atau krim panas, sudah mencukupi.

Ramai yang mengalami kitaran haid yang terganggu bila menelan ubat tahan sakit.

Saranan 2

PETUA HILANGKAN SENGGUGUT

Siapa pernah kena serangan senggugut, dia tau la betapa azabnya untuk melepasi tempoh haid setiap bulan. Paling teruk sampai boleh muntah-muntah dan bawak pengsan tau. Teruk sangat. Menangis tak berlagu la jawabnya.

Kali ni ciksu nak share, petua untuk redakan sakit senggugut dan lawaskan pengeluaran darah haid.

Bahan-bahan nya ofkos barang dari dapur lah.

* 8 batang serai dan diketuk-ketuk
* 1 ketul halia sebesar ibu jari
* 1 sudu besar habatussauda
* 1-2 sudu besar madu
* 4 gelas air

Caranya mudah je. Satukan kesemua bahan tadi kecuali madu ke dalam periuk. Kemudian rebus sehingga mendidih dengan api yang perlahan.

Tapis rebusan tadi dan biarkan sejuk. Kemudian masukkan madu dan kacau rata. Sedia untuk diminum. Minum sekali sehari pada permulaan haid dan seeloknya pada waktu malam.

KHASIAT SERAI

Bersifat antiseptik, anti depresi, anti mikrobial, anti fungal serta astringen. Membantu memecahkan angin serta melancarkan darah haid.

KHASIAT HALIA

Bersifat antacid, antibakterial serta anti fungal. Terkenal dengan alternatif untuk melancarkan peredaran darah dan memecahkan angin dan toksin dalam badan.

KHASIAT HABATUSSAUDA

Bersifat antioksidan, anti depresi, anti bakterial, antiseptik, anti aging serta anti fungal. Berupaya untuk merawat masalah peranakan termasuk melancarkan pengeluaran darah haid. Ia juga memelihara keseimbangan dan kekuatan sistem hormon serta melambatkan proses penuaan.

Rasa rebusan teh serai ini sedikit pedas dan mint-mint gitu. Amat berkesan untuk redakan senggugut.

*Elakkan minum ais untuk kesan optimum.


“Percaya Jodoh Rahsia Allah, PercaturanNya Tak Pernah Salah.” Jawapan Datin Seri Shahida Kenapa Aliff Syukri Jadi Pilihannya.

Jika sebelum ini Dato’ Aliff Syukri memuat naik gambar sanding dan throwback waktu akad nikah, kini giliran datin Seri Shahida pula berbuat demikian.

Dua hari lepas Datin seri Shahida memuat naik kisah perkenalan mereka sehingga membawa ke jenjang pelamin.

Mengimbas kenangan waktu suami tersayang mula berniaga, pelbagai cemuhan dan kata keji diterima. Namun tidak menjadi kudis buat mereka. Percaya jodoh itu rahsia Allah dan suaminya adalah pilihan terbaik buatnya, Datin Seri Shahida amat menghargai jerit perih suaminya itu dalam mencari rezeki demi kebahagian mereka sekeluarga.

“Zaman dia baru berniaga dia tak akan balik selagi dia tidak mendapat gaji sehari seperti beliau bekerja sebelum ni…dia juga pernah telefon saya menangis sedih bila barang jualannya ketika itu tidak ada seorang pun yg nak beli…….Isnya Allah akan jadi pembimbing yg baik juga.”

Dalam pada itu, Dtain Seri Shahida turut memuat naik gambar kenangan bersama suami dan anaknya ketika bercuti di Beijing. Ketika itu, dua anaknya masih kecil lagi. Memang nampak ketara perubahan Dato’ seri Aliff dulu dan sekarang kan. Dulu berisi sekarang kurus.

Dikeji dicaci dihina kadang dipuji tidak menjadi kudis buat mereka. Sebaliknya Allah lebih mengetahui. Menurut Dtain Seri Shahida, percaturan Allah tak  pernah salah sentiasa berbaik sangka.

“Mudahan anda semua mendoakan perkahwinan kami diberi kebahagiaan hingga ke akhir hayat,jadikan anak2 kami anak2 yg soleh dan solehah,jadikan keluarga kami keluarga yg sakinah mawaddah dan warahmah.”

Jujur mengatakan dirnya tidak romantis dan agak malu nak tulis kata2 romantis terutama untuk tatapan khalayak ramai, sebaliknya Datin Seri Shahida cukuplah suaminya tahu betapa  dia  sangat menghargai setiap jerih payah suaminya itu mencari rezeki buat keluarga mereka.


Masalah Kencing Kotor, Selain Kena Minum Banyak Air Jangan Lupa Amal Air Rebusan Ni!

Masalah kencing kotor boleh berlaku pada sesiapa pun, terutamanya kaum ibu lebih berisiko terkena jangkitan kuman pada saluran kencing.

Pun begitu, jangan pula ada yang menganggap penyakit itu lumrah dan sebaiknya ianya boleh dielakkan dengan amalkan petua lama ini.

Menariknya melalui perkongsian Noraini Madzin ini, petua diperolehi daripada seorang wanita berbangsa Cina berusia 72 tahun namun tetap sihat orangnya.

Jadi tidak salah untuk kita mencuba dan rasai manfaatnya daripada amalan tersebut. Jom semak.

Petua ini diajar oleh seorang wanita cina. Umur dah 72 tapi dia tiada apa-apa penyakit yang selalu dihidapi oleh orang di zaman moden ini. Dia menjaga kesihatan buah pinggang, sekali gus darah akan jadi bersih dan badan jadi sihat. Amalan dia dari muda dia kongsikan. Mudah je.

Caranya:

1. Sediakan satu ikat daun sup
2. Bersihkan
3. Potong halus
4. Masuk dalam periuk
5. Masuk air
6. Didihkan sepuluh minit

7. Sejukkan
8. Tapis
9. Masuk dalam botol
10. Simpan dalam peti ais
11. Minum segelas sehari pagi

Segala garam dan racun dalam badan akan keluar melalui air kencing. Darah akan bersih. Buah pinggang akan terjaga. Badan akan sihat. Bagus juga untuk yang mengalami kencing kotor.


“Good Investment!” Tak Bazirkan Duit Raya Untuk Bukan-Bukan, Adik Ini Beli Emas Raih Pujian Ramai

Bila tiba hari raya, yang paling tak sabar nak beraya semestinya anak-anak, kononnya nak kumpul duit raya. Jangan cakap lah anak-anak, kita dulu pun begitu gayanya siap pusing 1 kampung demi sampul yang berisi wang tersebut! Hehe

Bila dah dapat duit itu, mulalah ada sahaja nak dibelinya. Nak beli mainan lah, jajanlah, ada yang jenis fikir masa depan, akan pilih untuk menabung! Tapi lain sikit dengan adik ini, dia lebih memilih untuk membeli emas! Hebat kan?

Menerusi perkongsian diyanarazip2 di laman TikTok, dia seakan-akan tidak percaya selepas mendengarkan hasrat si kecil yang ingin membeli emas. Malah, mereka juga dilihat sudah berada di kedai untuk memilih barang kemas yang diingini.

Berdasarkan klip berdurasi 14 saat itu, budak kecil berkenaan pada awalnya dilihat gigih memilih sambil berbual dengan peniaga tersebut. Tidak lama kemudian, dia dengan selamba membayar dengan menggunakan simpanan duit rayanya. Walaupun masih kecil, namun perilakunya yang meminati emas persis seperti seorang dewasa.

Meninjau di komen, rata-rata netizen turut berasa teruja melihat kepandaian budak kecil itu dalam membeli emas. Pada masa sama, mereka turut memuji si ibu kerana bijak mendidik anak untuk ‘melabur’ awal demi masa hadapan.


“Selalu Urus Jenazah Orang Lain, Hari Ni Aku Urus Jenazah Mak.” Perkongsian Lelaki Ni Bikin Sebak, Ramai Titip Doa!

Ramai yang kehilangan orang tersayang akibat virus covid-19. Sudah lah tidak dapat menjaga ketika sakit Di hospital, bahkan ramai  yang tak sempat berjumpa buat kali terakhir.

Lebih memilukan, jenazah pesakit Covid-19 Di ambik alih oleh  petugas khas. Ahli keluarga hanya mampu memandang dari kejauhan. Tiada lagi peluk cium buat kali terakhir.

Siapa sangka, kerja yang dilakukannya sehari-hari itu menjadi yang terberat untuknya apabila harus menguruskan jenazah ibu sendiri. Lebih memilukan, tiada ahli keluarga lain yang boleh berada di sisi untuk sama-sama membantu.

Berat mata memandang, berat lagi bahu yang memikul.  Ajak kehilangan ibunya, Allahyarhamah Patimah Ibrahim  akibat wabak Covid-19.

Selaku petugas Pengurusan Jenazah Covid-19 selalunya aku menguruskan jenazah orang lain. Hari ini serba tak kena buat aku. Aku menguruskan jenazah mak aku. Ya, mak aku sendiri.

Jenazah mak saya akan dibawa ke Tanah Perkuburan Islam Seksyen 21 Shah Alam dan akan dikebumikan pada pukul 1.30 tengahari.

Segala urusan tayamum dan solat jenazah adalah di Unit Forensik Hospital Shah Alam. InsyaAllah saya akan bersama dengan mak saya hingga ke liang lahad. Doakan saya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Nak Tukar Wallpaper Untuk Hari Raya? Ini Cara Mudah Tanggalkannya Tanpa Menjejaskan Cat. Hanya Guna 2 Bahan

Kita hampir mamasuki 10 terakhir Ramadan. Di masa ini, selain ramai yang meningkatkan amal ibadah, tak kurang juga ada yang sudah mula menghias rumah untuk menyambut Hari Raya Aidilfitri.

Namun bagi yang memakai wallpaper di rumah, anda pasti berasa kreativiti untuk menghias ini agak terbatas kerana terikat dengan warna dan rekabentuk wallpaper.

Ada juga yang sudah jemu dan ingin melakukan kelainan. Menanggalkan wallpaper bukanlah satu kerja yang mudah. Silap haribulan cat asal di dinding juga boleh tertanggal jika kita tidak betul-betul pandai melakukannya.

Nak panggil upah orang mahal lah pula. Jadi, terpaksa batalkan hasrat itu.

Namun anda jangan bimbang, ada cara yang betul dan anda sendiri pun boleh buat di rumah tanpa rosakkan cat dinding. Seorang pengguna TikTok @shah_gegar telah berkongsi cara mudah nak tanggalkan wallpaper dirumah dengan hanya menggunakan 2 bahan sahaja.

CARA MUDAH NAK TANGGALKAN WALLPAPER DI RUMAH TANPA ROSAKKAN CAT

Bahan-bahannya:

– Softlan

– Pengikis (scrapper)

– Botol Spray

– Air panas

Cara-caranya:

1. Masukkan air panas ke dalam botol air.

2. Kemudian masukkan sedikit softlan.

3. Masukkan pula air paip.

4. Mula-mula tanggalkan lapisan pertama wallpaper di dinding.

5. Selepas itu, sembur wallpaper dengan campuran dalam botol spray. Biarkan kembang seketika.

6. Kemudian gunakan scraper dan boleh tanggalkan wallpaper tersebut dengan mudah.

Hasilnya memang terbaik. Memang confirm takkan tertanggal cat. Selamat mencuba!

Video penuh:

[TIPS]


Bila Arwah Isteri Beli Rumah Sebelum Berkahwin, Suami Berhak Terima Faraid Atau Tidak? Ni Jawapannya Jika Ada Yang Keliru!

Pembelian rumah adalah suatu pelaburan yang cukup menguntungkan dan tidak hairanlah ramai juga anak gadis membeli rumah sebelum berkahwin untuk dijadikan aset untuk jangka masa panjang.

Pun begitu, timbul juga kekeliruan status harta yang dimiliki oleh seorang perempuan sebelum berkahwin andai meninggal dunia, adakah harta tersebut akan menjadi hak milik sepenuhnya kepada suami atau perlu juga dibahagikan kepada waris yang lainnya.

Memahami situasi ini, jom kita baca penjelasan daripada pejabat Mufti Wilayah Persekutuan, semoga dapat memberi pencerahan sepenuhnya tentang perkara tersebut.

Soalan

Assalamualaikum Dato’ Mufti. Sekiranya isteri ada membeli rumah sebelum berkahwin, adakah selepas kematian isteri, suami berhak ke atas rumah tersebut melalui faraid walaupun suami tidak penah bayar duit installment rumah bulan-bulan, bahkan tak tahu pun kewujudan rumah tersebut?

Jawapan

Waalaikumussalam. Alhamdulillah segala pujian bagi Allah SWT atas segala nikmat diberikan serta selawat dan salam ke atas junjungan besar Nabi Muhammad SAW

Apabila seseorang meninggal dunia, segala hartanya akan diklasifikasikan sebagai harta pusaka. Harta pusaka atau harta peninggalan ialah semua harta yang mempunyai nilai dan dimiliki semasa hayatnya serta berterusan sehingga kematiannya. Berdasarkan penetapan daripada pihak Baitulmal MAIWP[1], harta-harta itu termasuklah:

-Semua harta yang diperolehi secara halal melalui jual beli, hibah, wasiat, pembahagian pusaka, hadiah, sedekah dan sebagainya.

-Sewa yang masih belum dijelaskan kepada si mati.

-Hutang kepada si mati yang dijelaskan selepas kematiannya.

-Dividen/faedah yang terbit daripada harta si mati.

-Kumpulan Wang Simpanan Pekerja (KWSP)

-Barang yang terbit selepas kematiannya dari usaha semasa hayatnya, misalnya ikan yang masuk ke dalam bubu yang ditahan oleh si mati.

Berdasarkan pembahagian kategori harta di atas, rumah yang dibeli isteri sebelum berkahwin dan berterusan menjadi hak milik isteri selepas berkahwin merupakan harta yang dikategorikan sebagai harta pusaka yang wajib dibahagikan kepada ahli waris yang mempunyai perkaitan atau disebut sebab perwarisan.

Antara ahli waris utama yang mempunyai bahagian harta pusaka ialah suami, anak-anak (lelaki dan perempuan) dan ibu bapa. Jika kesemua ahli waris ini ada dan masih hidup, maka harta si mati akan dibahagikan keseluruhannya kepada mereka selepas ditolak kos pengurusan jenazah si mati, hutang-piutang dan wasiat yang ditinggalkan.

(Lihat: al-Mughni al-Muḥtaj, 4/7)

Sementelahan itu, rumah yang dibeli isteri di atas tidaklah menjadi hak milik penuh si suami. Sebaliknya akan dibahagikan berdasarkan ketetapan Syarak. Sebagai contoh, jika kita mengandaikan kesemua ahli waris seperti suami, seorang anak lelaki, dua orang anak perempuan dan ibu bapa si mati masih ada.

Suami, ibu dan bapa si mati akan dapat bahagian masing-masing terlebih dahulu. Kemudian, keseluruhan baki harta (BH) akan diberikan kepada anak lelaki dan anak perempuan dengan nisbah anak lelaki dua kali ganda anak perempuan.

Pembahagiannya seperti berikut:

Jika si mati hanya mempunyai aset sebuah rumah sahaja dan nilai harga semasa rumah tersebut ialah RM700,000 contohnya. Maka, suami hanya dapat 9/36 bahagian rumah sahaja, berjumlah kira-kira RM175,000. Selebihnya diberikan kepada ahli waris seperti yang tertera pada jadual di atas.

Situasi akan berbeza jika sebelum isteri meninggal dunia, isteri sudah menjual atau menukar hak pemilikan rumah kepada orang lain. Kesannya, rumah tersebut tidak tergolong di bawah harta pusaka lagi dan ahli waris tidak layak menuntut harta tersebut.

Kesimpulannya, suami mempunyai hak terhadap aset rumah si mati sebanyak 1/4 bahagian sahaja. Pembelian rumah sebelum berkahwin ataupun selepas berkahwin tidak memberi kesan terhadap kelayakan suami mendapat bahagian harta pusaka rumah tersebut melainkan rumah tersebut sudah dipindah milik kepada orang lain.

Wallāhuaʿlam.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Duduk Di Rumah, Ni Lah Cara Kita Bantu Petugas Kesihatan!

Kerjaya seorang doktor dan petugas-petugas kesihatan ketika berlakunya penularan wabak covid-19, diakui cukup mencabar dan merbahaya. Namun demi tanggungjawab, semua itu ditempuh demi orang ramai.

Pun begitu, kita sebagai orang awam sepatutnya bantulah petugas-petugas kesihatan ini, ringankan beban mereka dengan patuh arahan kerajaan untuk duduk diam di rumah bagi tujuan mengurangkan penularan virus.

Hal yang sama juga dikongsikan oleh saudara Azizul ini bagi menyeru lebih ramai antara kita dapat membantu mereka.

BANTULAH MEREKA INI?

Mereka tidak diberikan cuti lagi, mereka terus bekerja.

Jiran saya juga seorang Doktor pakar, pagi tadi masih hidupkan kenderaan dan berangkat ke hospital bertugas.

“Kerja pagi nie Dr Azlina?” Tegur saya sekadar berbasa basi dipagar rumah.

“Macam nielah kami Zul”.

Mereka ada tanggungjawab yang besar, ia bukan soal gaji atau imbuhan. Ia soal sumpah kedoktoran yang mereka pernah ikrarkan.

Mereka patuh untuk menjaga kesihatan kita semua. Bantu mereka dengan ;

1. Kekal duduk dirumah dengan baik.

2. Jangan ada impian pulang ke kampung halaman.

3. Jangan sebarkan berita yang tak pasti.

4. Jangan sesekali kondem kerja sesiapa pun, ini bukan masanya nak kritik sesiapa.

5. Jadilah positif dalam keadaan sekarang. Wabak ini benar benar bahaya.

6. Motivasikan diri dan rakan rakan dengan kata kata yang baik dan sihat dimedia sosial.

7. Keluar dan tinggalkan whatsapp sekolah yang tak habis kerja kritik kerja orang sahaja. Keluar.

8. Solat jemaah dengan keluarga kita, inilah masa berbaik.

9. Bacalah Quran atau satu buku, satu bab sehari, cabar 14 hari berapa buku boleh dibaca.

10. Banyakkan berdoa, bukan untuk keluarga dan diri kita saja. Tetapi buat semua pegawai perubatan, kakitangan KKM yang bertarung dengan virus yang tak nampak dengan mata ini.

“Ya Allah, peliharalah kami semua dan semua yang bertungkus lumus membantu agar ummat Nabi Muhammad ini masih kekal bernyawa”.

Salam sayang, jaga diri dan keluarga baik baik.


Begini Cara Terbaik Nak Simpan Pinggan Mangkuk, Baru Nampak Kemas!

Pinggan mangkuk adalah antara produk yang wajib ada di ruang dapur. Kebiasaannya pinggan mangkuk ini akan dipakai untuk kegunaan harian. Pun begitu, pasti akan ada stok pinggan mangkuk tersimpan di ruang dapur untuk kegunaan pada masa-masa tertentu.

Tidak dinafikan, tujuan memiliki lebih banyak stok pinggan mangkuk ini bagi setiap wanita mempunyai pelbagai alasannya yang tersendiri. Paling biasa, hendak digunakan semasa menjamu dan  merai kunjungan tetamu.

Hal ini, tentu sahaja memerlukan kaedah pengurusan dan storan pinggan mangkuk yang berkesan untuk memastikan ruang dapur terlihat kemas dan tidak padat dengan lambakan pinggan mangkuk tersebut. Ingin ketahui caranya, jom semak 5 kaedah yang  praktikal.

1.Bahagikan mengikut set

Susun pinggan, mangkuk hidang , cawan dan sebagainya di dalam set yang sama. Cara ini sangat popular digunakan oleh ramai antara kita. Mudah untuk dicari kerana disusun di tempat yang sama set.

2.Susun di dalam almari kaca

Memilih untuk menyimpan koleksi pinggan mangkuk di dalam almari kaca juga bukan sahaja menjadikan ia nampak tersusun. Malah turut berfungsi sebagai salah satu elemen dekorasi yang cukup istimewa. Sebaiknya susunan pinggan mangkuk hendaklah dapat memperlihatkan ciri dan rekaan istimewa pinggan tersebut dengan mudah. Sekali gus menjadikan ruang dapur seakan galeri yang memukau.

3. Aturkan di rak terbuka

Peletakan pinggan mangkuk di susun rapi di bahagian rak terbuka juga satu idea yang ringkas dan menarik. Menggandakan impak dekorasi, pilihan pinggan mangkuk hendaklah disusun dengan kombinasi pelbagai warna yang menarik.

4. Simpan di dalam kabinet tertutup

Menyimpan pinggan mangkuk di dalam kabinet tertutup penuh umpamanya adalah cara yang paling ‘selamat’. Anda tidak perlu terlalu memberi perhatian pada cara susun atau sebagainya kerana pinggan mangkuk tersebut terlindung daripada pandangan. Apa yang penting pinggan mangkuk tersebut disimpan di dalam keadaan mudah dicapai dan sebaiknya disusun mengikut setnya.

5. Cawan digantung

Selain cawan disusun dan diletakkan secara biasa, ada baiknya gunakan kaedah yang berbeza dan menjimatkan ruang. Sebagai contoh memilih peletakan rod besi yang dilengkapi dengan penyangkut untuk menggantung cawan. Ia nampak begitu kemas dan tersusun rapi. Malah lebih mudah untuk dicapai jika ingin digunakan.


“Bayangkan Orang Bersaiz Macam Dia, Apa Mereka Rasa.” Ika Nabella Tegur Netizen,  Minta Henti Komen ‘Body Shaming’

Setiap kali posting berkenaan kes penderaan adik Bella dimuatnaik di media sosial, pasti terdapat komen yang meninggalkan kata-kata kesat terutama berhubung keadaan fizikal pengasas Rumah Bonda itu.

Tidak bersetuju dengan cara tersebut, pelakon Ika Nabella tampil menasihati warganet supaya tidak mengaitkan faktor saiz fizikal wanitai tu walaupun dalam keadaan beremosi.

Menurut pelakon berusia 33 tahun ini, yang sepatutnya ditegur adalah perbuatan yang dilakukan dan bukan menyalahkan saiz badannya.

“Bila korang sangat marah pada Bainun, tolong jangan berkata pasal saiz fizikalnya. Ia menggambarkan betapa rendah tahap mentaliti korang.

“Jangan terasa, saya cuba tegur secara umum sahaja sebab yang jahat itu dia bukan saiz badan dia. Bayangkan orang bersaiz macam Bainun.

“Apa mereka rasa? Mereka akan rasa teruk padahal tak minta pun hidup dengan saiz badan begitu,” tulisnya dikapsyen.

Dia turut mempersoalkan kesan buruk terhadap segelintir individu sekiranya orang ramai melakukan perbuatan mengata saiz badan atau ‘body shaming’.

Ibu kepada seorang cahaya mata lelaki itu meminta pengikutnya tidak salah anggap kononnya dia berpihak kepada Siti Bainun sebaliknya dia hanya menegur agar tidak menghina ciptaan Allah.

“Korang jangan salah faham. Saya tak sokong apa Siti Bainun buat yang sudah tentunya salah. Tapi tolong baca satu persatu, mesej disampaikan adalah tentang kita. Kita ni nak jadi generasi yang menghina kejadian Allah? Nauzubillah.

“Kita semua kecewa dan emosi pasal kes itu tapi boleh tak kita bertenang, bukan suruh sokong si Bainun. Orang kejam je sokong perbuatan kejam,” ujarnya lagi.


“Panjat Peti Sejuk Nak Tengok Kek Ibu..” Terkejut Bunyi Meletup, Rupanya Peti Sejuk Hempap Anak!

Siapa sangka hari yang bermakna setiap tahun bagi ibu ini bertukar tragis apabila kejadian tidak diingini berlaku sekelip mata. Hari lahir yang ingin disambut bersama anak-anak tersayang menjadi lain apabila anak nombor tiga dan empat terhempap peti ais.

Perkara itu dikongsi sendiri oleh ibu yang bernama Allief Hayat di laman Facebook miliknya, jom ikuti kisah yang dikongsikan ini..

IBU TERKEJUT DENGAR BUNYI MELETUP, RUPANYA ANAK KENA HEMPAP PETI AIS

Ibu itu memberitahu dia menerima sebiji kek daripada rakannya dan menyimpanya di dalam peti sejuk. Setelah itu, dia mengambil keputusan untuk menyiapkan anak-anak sebelum menyambut tarikh penting itu bersama-sama.

Tanggal 10.01.2022 dapat suprise hari jadi dari sahabat asbab birthday saya hari ni tapi tak jangka nak jadi tragedi pula. Lepas sahaja dapat kek suprise tu terus simpan dalam peti sejuk.

Walaubagaimanapun, sedang asyik dia menyiapkan anak nombor lima, tiba-tiba satu bunyi pecah dan meletup dengan kuat. Apabila dia bergegas ke dapur, dia terkejut melihat freezer meniaga bersaiz besar jatuh menghempap anak nombor tiga dan empat.

Siap mandi-mandikan lima orang anak dengan harapan siap cantik-cantik dan boleh pokok kek sama-sama ,tengah dok pakaikan baju pampers anak nombor lima ,anak nombor empat senyap sebab ingat tengah leka main, terdengar bungi yang kuat pecah dan seolah meletup.

Kedua-dua mereka tidak mengalami sebarang kecederaan serius kerana rak pinggan yang berada di dapur. Jelasnya, kedua-dua mereka begitu teruja mahu melihat kek hingga bertindak memanjat freezer tersebut tetapi malang tidak berbau, lain pula yang jadi. Alahai….

Tanpa fikir panjaang terus berlari ke dapur rupanya freezer meniaga yang besar jatuh, anak no 3 dan no 4 bawah pintu freezer tu. Meraung menjerit tarik anak-anak sebb ingat kena hempap, Alhamdulillah asbab rak pinggan sebelah peti sejuk rosak tu penyelamaat dari freezer tu jatuh hempap anak-anak.

Masing-masing muka pucat lesi tak berdarah, saya hampir kena heart attack. Terus tarik anak-anak peluk periksa luka ke apa ke, Alhamdulillah cuma terkejut. Panggil anak yang sulung dan angah tanya kenapa, apa jadi, along kata adik-adik panjat peti sejuk nak ambil nak tengok kek ibu.

Allahu anak, dorang jarang sangat dapat makan kek, sanggup panjat peti sejuk yang mega besar tu, syukur Allah selamatkan anak-anak. Kalau tak mungkin…. Pengajaran untuk saya sendiri ibu anak lima orang.

Whoaa menariknya Kidzania ni! Nak tahu apa ada di sana? Jom tonton!

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!


“Bercakap Dengan Anak Tu Perkara Remeh, Isteri Kan Ada…” Dr Ni Kongsi Pentingnya Ayah Bercakap Dengan Anak!

Bila ditanya anak-anak, antara ibu dan ayah siapa lagi mereka selesa untuk berbual atau bercakap tentang sesuatu perkara.

Mungkin ada antaranya mengatakan ibu. Ini dek kerana sedari kecil hanya ibulah yang rajin melayan dan bersembang dengannya.

Berbanding sikap ayah yang tidak bercakap banyak dengan anak-anak kerana memikirkan biarlah isteri urus hal anak-anak.

Pun begitu, situasi ini bukanlah cara terbaik  dan perlu diubah agar pihak suami juga tahu serba serbi tentang anak.

Berkongsi ilmu keibubapaan berkenaan pentingnya seorang ayah bercakap dengan anaknya dan cara bagaimana isteri dapat membantu pasangan untuk berubah ke arah itu,  jom baca perkongsian daripada Dr Redza Zainol ini.

“Macam mana saya nak bagi pasangan saya faham pentingnya untuk bercakap dengan anak-anak?”

Bila ada follower mengeluh pasangan dia tak minat nak tahu ilmu parenting, saya sebenarnya teringat pada diri saya sendiri.

Dulu saya fikir dah cukup sangat kalau saya pergi kerja, bayar yuran itu ini, bagi anak makan minum dan sediakan tempat tinggal yang selesa.

Bahagian bermain dan bercakap dengan anak tu bukannya tak buat langsung, tapi kuranglah.

Pada saya remeh aje nak buat semua tu. Isteri kan ada. Itulah kesilapan saya.

Bila mula ada kesedaran, taklah terus bertukar 180 darjah jadi ayah yang tahu serba serbi. Saya mula belajar benda sekecil cara nak respon pada anak, cara puji anak, cara urus emosi negatif anak dan bermacam lagi.

Saya terus belajar sampailah satu hari isteri kata pada saya,

“Uniknya cara Allah susun perjalanan supaya awak belajar ilmu parenting.”

Waktu tu barulah saya tersedar apa impian isteri saya.

Dia berharap sangat saya sama-sama ambil tahu tentang ilmu keibubapaan. Dia berharap sangat kami besarkan anak dengan cara yang sama.

Kalau pasangan kalian tak minat dengan ilmu parenting, saya kongsikan 5 tips ni.

1. Tambah ilmu

Kalau nak pasangan sama-sama jadi Involved Parents, kita sendiri wajib tambah ilmu dulu. Barulah tahu di mana kekurangan diri sendiri.

2. Kena ‘lead by example’

Ini yang selalu isteri saya buat. Ilmu yang dia kongsi pada saya, dia amalkan di dalam atau luar rumah.

3. Tunjuk secara praktikal.

Kita tunjukkan praktikal cara nak uruskan anak yang meragam, skrip untuk ‘acknowledge’ perasaan anak, cara bermain dengan anak dan bermacam lagi.

4. Teruskan berkongsi.

Apa-apa tips atau video yang kita rasa bagus, hantarkan je pada pasangan kita. Jangan ada rasa yang pasangan kita takkan ambil tahu.

5. Teruskan berdoa. Ni yang paling penting.

Kena ingat yang hati manusia, Allah yang pegang. Kalau Allah nak bukakan hati pasangan kita, sekelip mata je Allah boleh buat.

Saya percaya, apa saja perjalanan hidup kita, tak ada satu pun yang Allah susun dengan sia-sia.


Tanah Pusaka Diceroboh, Peguam Ni Kongsi Cara Mudah Nak Keluarkan Orang Tersebut!

Bila terjadi tanah pusaka yang terbiar bertahun-tahun di kampung tentu ada yang terjadi berkemungkinan ada yang mengambil kesempatan menganggap tanah tersebut tiada pemiliknya.

Apatah lagi bila tanah tersebut terbiar semak, tentu ada sahaja yang cuba menceroboh masuk ke tanah  tersebut dan buat seperti tanah miliknya sendiri. Mungkin ada yang jadikan sebagai tapak untuk bercucuk tanam, berladang, menternak haiwan dan sebagainya.

Menyedari hal ini, tentu sahaja bila kita sekali sekala balik ke kampung berasa marah melihat tanah pusaka diceroboh begitu sahaja. Jadi apa tindakan wajar yang perlu diambil?

Menjawab persoalan ini, ada baiknya kita memahami perkongsian daripada peguam hartanah, Syazwan Mohd Jafri ini.

ADA SQUATTERS PULAK KAT TANAH AKU NI SUKA HATI JEE BUAT HARTA SENDIRI CAMNE NAK HALAU NI…
(Ketahui jalan penyelesaiannya)

Bayangkan situasi ini. Tanah/rumah/hartanah pusaka atau kita sendiri punya di kampung, bila kita balik untuk jenguk, nampak ada penghuni tanpa izin, menetap secara haram. Paling teruk, dah buat macam harta sendiri bina rumah seluas boleh dan korek tanah sini sana.

Jadi apa tindakan yang kita boleh ambil sebagai pemilik hartanah tersebut? Sharing agak ringkas hari ini jadi mari kita mulakan.

PENCEROBOH ATAU “SQUATTERS”.
Squatters di bawah undang-undang boleh diertikan sebagai Individu yang menetap di tanah orang lain tanpa kebenaran dan secara haram. Mereka juga tiada bayar apa-apa pada pemilik hartanah.

APA TINDAKAN YANG BOLEH DIAMBIL OLEH PEMILIK HARTANAH?
Di bawah Aturan 89 Kaedah-Kaedah Mahkamah 2012, Pemilik hartanah boleh mendapatkan Perintah milikan hartanah kembali dengan memfailkan Saman Pemula ke mahkamah tinggi. Kiranya, dengan Perintah ni, squatters akan boleh kena evicted(dihalau) tanpa rasa takut lagi dah.

ATURAN 89 KAEDAH-KAEDAH MAHKAMAH 2012.
Kelebihan memfailkan Saman Pemula di bawah aturan ini adalah, pemilik hartanah tidak perlu mengenali atau mempunyai butiran pengenalan tentang squatters itu sendiri – tidak seperti saman sivil yang lain-lain.

Aturan 89 ini kiranya “memahami kesusahan” pemilik hartanah dan cukup sekadar menunjukkan dia adalah pemilik hartanah, dan tanah sememangnya diduduki oleh squatters. Di samping itu juga, Saman pemula ini boleh dikira cepat, ringkas dan menjimatkan masa.

Dalam Saman Pemula ini juga kita akan masukkan perintah untuk menggunakan kekerasan yang munasabah dengan bantuan pihak berkuasa, serta melupuskan barangan Squatters tanpa sebarang implikasi semula kepada kita..

INFO TAMBAHAN
Saman Pemula ini tak terpakai untuk kes-kes yang mana penyewa tidak membayar sewa tapi masih menduduki rumah. Kes sebegitu adalah berbeza dan saya pernah share sebelum ini..

Akhir kata, tujuan sharing kali ni bukan untuk menjadi tidak berperikemanusiaan tapi sekadar berkongsi hak pemilik hartanah ini semua.


“Simple Nama, Mesti Comel Campuran Melayu Korea.” Ryzal Duriankimchi Kini Bergelar Ayah, Timang Anak Perempuan!

Instafemes Ryzal dalam perkongsian terbaru memuat naik berita kelahiran bayi sulung nya. Dalam perkongsian tersebut,dia memberitahu isterinya selamat melahirkan bayi perempuan.Assalamualaikum warahmatullah. Masya-Allah comelnya puteri kesayangan genggam erat jari ayahnya.

Alhamdulillah rezeki Allah untuk kami. Puteri comel ini kami berikan nama Rina, lahir 20/10/2021 jam 6:27 petang seberat 3.31kg.

Terima kasih semua yang doakan kesihatan ibu & bayi. Berkat doa semua, Allah permudahkan Maryam bersalin secara normal.

Nama Rina (Rizal + Narae). Kalau Rizal Maryam jadi Rima, cabut lari nurse dengar nama anak.

Isterinya Maryam turut berkongsi berita yang sama di instagram miliknya.


Ibu Tunggal Sempat Berpesan Pada Anak Untuk Pergi Ke Rumah Anak Yatim Sebelum Meninggal. Undang Pilu!

Kita sendiri tidak tahu cara bagaimana pengakhiran hidup kita, namun semua antara kita tentunya mahukan yang terbaik sama ada buat diri kita yang akan ‘pulang’ ke negeri abadi bahkan buat yang ditinggalkan, semahunya kita dipersiapkan sebaik mungkin.

Namun apalah daya bila mana seorang ibu tunggal ini yang juga merupakan pesakit Covid-19, terpaksa melepaskan anak-anaknya yang masih kecil. Kisah pengkahiran hidupnya cukup menyentuh hati, bila mana sebelum menghembuskan nafas terakhir masih sempat memberi pesan kepada anak-anaknya untuk pergi ke rumah anak yatim.

Ini sebagaimana memetik petikan berita yang dikongsikan oleh Astro Awani.

Seorang ibu tunggal di Thailand yang dijangkiti COVID-19, sempat berpesan kepada dua anak perempuannya berusia tujuh dan sembilan tahun, supaya pergi ke rumah anak yatim, sebelum menghembuskan nafas terakhirnya.

Pemeriksaan awal menggunakan kit ujian pantas COVID-19 mendapati ibu berusia 43 tahun itu, seorang tukang urut, positif COVID-19, dua anaknya juga turut dijangkiti.

Media tempatan pada Isnin melaporkan wanita tersebut mengalami gejala termasuk sakit dada, sukar bernafas dan batuk kira-kira tiga hari dan meninggal dunia di rumah ketika menunggu bantuan.

Tidak Dapat Rawatan Di Hospital

Sehari sebelum, seorang jiran membawanya ke hospital dan pulang semula pada hari yang sama. Wanita itu tidak dimasukkan ke wad, kemungkinan disebabkan terlalu banyak kes COVID-19 di hospital.

Rakaman video yang menunjukkan dua anak perempuannya sayu menyaksikan jenazah ibu mereka dibawa dengan tandu oleh sukarelawan, di daerah Bang Phli di Samut Prakan, Thailand, tular di media sosial dengan lebih 800,000 tontonan setakat ini.
Dua beradik itu sedang dirawat di hospital.

Kisah ibu tunggal di Samut Prakhan itu dan mayat empat lelaki gelandangan yang dijumpai di tepi jalan di Bangkok minggu lalu menunjukkan betapa jangkitan COVID-19 telah kian mencengkam negara ini.

Jumaat lalu Perdana Menteri Prayuth Chan o-cha menyatakan kebimbangannya dengan laporan mengenai mereka yang meninggal dunia di tepi jalan dan di rumah ketika menunggu bantuan perubatan.

Pada Selasa, Thailand mencatat 14,150 kes baharu COVID-19 dan 118 kematian, mengumpul jumlah jangkitan keseluruhan kepada 526,828 dan 4,264 kematian setakat ini.
Pusat Pentadbiran Situasi COVID-19 (CCSA) menyatakan sejumlah 171,921 pesakit masih dirawat di hospital dengan 4,284 dalam keadaan kritikal dan 954 memerlukan bantuan alat pernafasan.

Menurut CCSA kematian melibatkan 64 lelaki dan 54 wanita berusia antara 25 hingga 96 tahun termasuk 115 warga tempatan dan seorang warga Myanmar, Kemboja dan India.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


10 Cara Nak Jadi Ibu Ayah Yang Cool. Ini Caranya, Boleh Buat Macam Ni!

Apabila menjadi ibu bapa, kita mahu didik anak sebaik mungkin. Namun hakikatnya tabiat ibu bapa terhadap anak boleh mempengaruhi masa depannya.

Malah kesilapan dalam mendidik anak kadang-kadang kita tidak sedar. Mendidik anak-anak adalah perkara yang sering memeningkan kepala ramai ibu bapa.

Begitu dengan perkongsian ini yang menjelaskan bagaimana untuk menjadi ibu bapa yag cool.

1 – Jangan jadi perfectionist
Anak anak ni dah perfect. Allah dah jadikan mereka perfect seperfectnya. Cuma kita je yang kurang perfect. Kita selalu marah atas kesilapan yang tak sengaja mereka buat sedangkan itu bukan kesilapan mereka, tapi sebenarnya itu kesilapan kita yang tak sabar dan tak memahami proses tumbesaran kanak-kanak.
2 – Rendahkan expectation
Anak lemah membaca geram, anak lambat mengaji marah, anak tak hafal sifir baran. Macam mana nak jadi doktor kalau belajar tak pandai. Hah, ini la punca kita jadi tak cool. Expectation tinggi sangat. Cuba rendahkan, comfirm cool je. Anak tengok pun sejuk mata memandang.
3 – Jangan fokus pada result
Sentiasa fokus pada usaha bukan result. Anak anak ni serba serbi lemah, dia masih bertatih lagi. Lagi kita fokus pada result, lagi tertekan la kita jadinya. Fokus pada usaha, insyaAllah anak pun membesar dengan sihat dan kuat. Kita pun jadi kurang marah marah.
4 – Berhenti shiny parenting
Shiny parenting syndrome ni adalah parenting yang jenis suka mengikut orang lain. Bila ada trend didik anak begini dia ikut cara tu, bila ada orang share tips didik anak begitu terus dia follow. Kita letih cuba cuba, anak pun letih cuba hadam bolak baliknya hati kita.
5 – Berhenti comparing
Setiap anak ni unik dan istimewa dengan cara tersendiri. Buat la macam mana pun, umur sama, sekolah sama, tarikh lahir sama, jantina sama tetap besarnya anak anak tu akan jadi jauh berbeza. Comparing bukan sahaja akan buat kita makin stress malah anak pun akan jadi makin rendah keyakinan dirinya.
6 – Jaga waktu tidur
Tidur ni fundamental needs manusia. Kurang tidur badan akan jadi lemah, terlebih tidur pula badan akan jadi lemau. Oleh itu, jaga waktu tidur yang sihat 6-8 jam sahaja sehari.
7 – Selalu peluk anak
Bila peluk & cium anak bukan sahaja terhasil hormon bonding dan hormon kasih sayang tapi pelukan tu juga ada efek self-healing dan mood booster. Susah sangat nak rasa tenang cuba periksa balik ada tak peluk anak sekurangnya 3 minit sehari?
8 – Selalu buat self-care
Jarang buat self-care maka jarang la kita akan jadi baik. Selalu je rasa stress, depress, lembik dan sakit hati. Itu la masalahnya, besarkan anak anak ni 24 jam penuh dengan ujian, kalau emosi tak kuat memang senang sangat nak trigger nafsu kemarahan.
9 – Banyakkan bersyukur!
Self-gratitude ni rahsia orang orang yang tenang dan sabar. Bila kita banyak bersyukur, percayalah benda yang kita rasa tak puas hati tu akan berkurang dengan drastiknya.
10 – Berdoa!
Akhir sekali kalau dah cuba macam macam teknik dan petua tetap juga tak sabar dan tenang, berdoa la. Tak ada yang boleh beri rasa sabar melainkan Allah yang maha sabar ( Al-Sabur ) dan yang maha menenangkan ( Al-Mu’min )
Saya doakan semua yang baca & share post saya ni jadi ibu ayah yang cool dan di cintai anak anak. Amin 🤲
Wallahu A’lam,


“Bukan Kata Gaji RM5000 Tak Boleh Hidup…” Rancang Kewangan Elak Tak Boleh Simpan Duit Gaji, Dana pendidikan Dan Persaraan, Deep Penjelasan Perunding Kewangan Ni.

Hakikatnya menyimpan wang adalah untuk masa depan. Merancang kewangan buat keluarga sebenarnya salah satu cara untuk kita belajar menyimpan dengan bijak. Jadikan tabiat menyimpan satu keperluan yang penting.

Nak tahu caranya lebih lanjut ikuti penjelasangan perunding kewangan ini.

Terlambat sedar.

Saya ada 2 orang kenalan umur 30-an, masing-masing ada seorang anak dan seorang isteri, mengakui gaji RM4,000 yang dorang dapat sekarang ni memang tak cukup.

Anak muda, patutnya kena bertindak awal. Jadikan pengalaman abang-abang ni sebagai pengajaran. Takkan dah umur 30-an baru nak sedar yang gaji RM4,000 tu tak cukup.

Lagi 5-10 tahun kau akan berada dalam situasi macam tu juga. Bukan susah pun. Benda boleh kira sekarang, buat apa tunggu lagi 5-10 tahun baru nak sedar. Rugi masa.

Katakan kau umur 25 tahun sekarang. Gaji pula RM2,400. Kira untunglah dapat gaji macam tu pun kan. Ada yang graduate degree nak dapat gaji RM2,000 pun susah.

Andaian gaji tahunan naik RM2,400 iaitu gaji bulanan akan naik RM200. Naik RM200 tu dah kira sangat banyak kalau kerja swasta wei. Ada yang tak naik gaji pun.

Jadi, selepas 10 tahun pada usia 35 tahun, gaji kau adalah sekitar RM4,400 atau mungkin boleh capai RM5,000 kalau ada kenaikan pangkat, tukar company dan lain-lain.

Saya dah kira tadi kalau ikut kadar inflasi kat Malaysia ni dalam 3.5% setahun. Lepas 10 tahun, kalau kau gaji RM5,000 sama macam orang bergaji RM3,500 tahun ni wei.

Tu tak kira lagi inflasi gaya hidup kau. Inflasi gaya hidup ni senang cerita, dulu pakai kereta murah, sekarang mahal sikit, dulu rumah pakai kipas je, sekarang pakai aircond.

Tak kira pula kos bila bertambah ahli keluarga. Anak tambah seorang, kos pun bertambah ratus-ratus sebulan tau. Dan anak makin besar pun, makin tinggi kosnya.

Macam ni lah. Bukan saya nak kata kalau gaji kau RM5,000 tu kau tak boleh hidup.

Hidup boleh. Tapi susah untuk kau simpan 30% gaji, sukar sediakan dana pendidikan anak-anak, susah nak rancang dana persaraan, hidup hanya untuk bekerja keluar pagi balik petang, dana kecemasan tiada dan hampir mustahil untuk buat apa-apa pelaburan.

Jadi, kalau kau sekarang usia sekitar 25 tahun dengan gaji RM2,400 dan expecting dapat kenaikan RM200 gaji bulan setiap tahun, kau dah kena mula risau dan cari side income.

Kalau tak risau, saya pelik.

Solusinya, seawal usia, buat simpanan sebanyak mungkin, tambah pendapatan sambilan itu wajib, cari ilmu pelaburan, mula melabur, kurangkan hutang mengarut. Itu saja!

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Memang Ajar Suami Buat Kerja Rumah Sama-Sama” Ozlyn Harap Para Suami Hargai Pengorbanan Isteri Masing-Masing

Pelakon wanita yang juga ibu kepada enam orang cahayamata, Ozlyn sememangnya terkenal sering berkongsi pelbagai cerita rutin hariannya menguruskan rumah tangga dan anak-anak di laman Instagram miliknya.

Dalam perkongsiannya, isteri kepada pelawak dan DJ radio terkenal, Johan ini sering berkongsi menu masakan hariannya untuk hidangan keluarga kepada pengikut-pengikutnya sebagai salah satu cara memberi idea masakan kepada mereka.

Selain daripada itu Ozlyn juga sering menyelitkan perkongsian positif tentang tip bahagia rumah tangga dan mendidik anak.

Dengan gaya penulisan santai dan berunsurkan jenaka yang sering diselitkan ayat suka mengusik suaminya, para peminat sering menjadikan posting-posting Ozlyn sebagai salah satu rujukan untuk idea memasak dan tip keibubapaan serta kebahagiaan rumah tangga.

Ramai peminat yang mengagumi cara mendidik anak yang dipraktiskan oleh Ozlyn dan Johan yang sangat menitik beratkan soal didikan agama dan disiplin membantu ibu bapa membuat kerja rumah.

Selain daripada itu, dalam posting terkininya Ozlyn tidak lupa menitipkan pesanan buat semua para suami agar sentiasa menghargai pengorbanan para isteri. Katanya dalam hidup berumah tangga, suami sebagai ketua kena bertanggungjawab menguruskan segala kerja-kerja rumah dan tugas mendidik anak-anak.

Ini kerana pada pendapatnya, ramai para isteri sudah banyak membantu mengurangkan bebanan suami dari segi kewangan dan menguruskan rumah tangga.

Ozlyn turut mengingatkan kepada para suami agar tidak mengambil kesempatan pada isteri yang bergelar suri rumah tangga kerana tanpa sedar mereka

Bekal sekolah budak-budak. Letak telur, diaorang tak nak telur mata.
Papa sudah dua hari terlantar bila bangun haa dia ambil alih balik tanggungjawab!
Cuci bilik air, vacum bilik, kemas katil, ajar mengaji dan solat berjemaah sama…yes!

Memang aku ajar laki aku buat kerja rumah sama-sama. Tak buat memang aku naik hantu sebab itu bukan tanggungjawab seorang isteri pun.

Sebenarnya sudah banyak isteri tolong kurangkan beban suami kan. Kadang yang memang betul-betul suri rumah paling kesian. Duduk rumah sampai tak sempat tengok dunia luar. Buat kerja rumah, urus anak, urus suami.

Harap suami hargailah pengorbanan isteri-isteri kau orang. Ada rezeki lebih bawa la jalan-jalan. Kadang tak perlu shopping pun, bawa pergi pasar malam pun dah bersyukur.

Tapi tak dinafikan juga pengorbanan suami dalam mencari rezeki. Buat isteri, jangan putus doa untuk suami tau. Suami senangkan hati isteri, InsyaAllah lagi mudah segalanya.

“Apa-apa pun saya sayang Papa. Alhamdulillah Papa dah sihat. Harap papa boleh belanja mama makan roti canai favourite mama.” demikian tulis Ozlyn dalam Instagramnya.


Ibu Adalah ‘Syurga’ Dan Wanita Terindah Yang Menjadi Sumber Inspirasi Hidup Saya- Fattah Amin

Kasihnya pada ibu cukup terserlah baik dari perbuatan mahupun pertuturan. Biar sudah mendirikan rumah tangga, namun Hero Malaya ini tetap anak mak. Sepanjang menjalankan sesi penggambaran untuk penghias muka depan majalah, tampak suami kesayangan Nur Fazura ini sangat lembut dan ikhlas melayan ibunya.

Sesekali wajah disandarkan pada riba ‘syurga’ kecilnya itu buat melepaskan penat sambil mengusik sehingga ketawa sang ibu. Tampak bahagia dan penuh kasih sayang ibu dan anak ini. Sejuk perut ibu mengandungkan lelaki bernama Fattah Amin ini.

Gandingan ibu dan anak ini pertama kali diadakan oleh Majalah Keluarga. Biar sibuk dengan penggambaran Filem Mat Kilau dan terpaksa bergegas pulang dari Perak, namun Fattah memberikan kerjasama yang cukup baik.

Ibu Sumber Inspirasi

Wanita terindah bernama Azizah Binti Abdul Ghani inilah yang menjadi tulang belakang dan pembakar semangat kepada Fattah Amin. Biar dicerca dan dikutuk dengan kata-kata kesat, namun ibu tetap berada  teguh di belakangnya dan itulah yang menjadi sumber inspirasi buat Fattah yang memiliki senyuman manis persis ibunya.

“Ibu sangat istimewa di hati saya. Walaupun saban tahun ada sambutan Hari Ibu, namun pada saya segala penghargaan dan hadiah tidak mampu membalas segala pengorbanan seorang ibu. Dia adalah syurga saya, tanpa doa dan kasih sayang ibu, saya takkan sampai ke tahap ini.

“Pengorbanan seorang ibu semua orang akan nampak, melahirkan mengandungkan dan membesarkan dari kecil sampai besar, Ibu seorang wanita yang tak pernah rasa beban terhadap anak, takkan pernah rasa susah dan kami adik- beradik takkan mampu balas.

“Cuma kami adik-beradik akan tetap meraikan ibu, baik keluar makan atau membeli hadiah setiap kali tibanya Hari Ibu. Walaupun saya sudah berkahwin tapi bakti ibu bapa masih saya mahu balas. Tidak sekadar dengan wang ringgit semata-mata. Tetapi perhatian dan kasih sayang seorang anak itu yang lebih ditagihkan oleh semua ibu bapa.

Penyayang Tapi Tegas

Dari kaca mata seorang ibu, Abdul Fattah Bin Mohd Amin anak sulung dari lima beradik ini sangat penyayang tetapi tegas orangnya.

“Nampak sahaja dia lembut tetapi dengan adik –beradik dia sangat ambil berat dan tegas. Ke mana sahaja adik-adiknya nak pergi atau buat dia akan ambil tahu. Walaupun sekarang sudah berkahwin, namun tidak melupakan tanggungjawab sebagai abang sulung. Boleh dikatakan tiada perubahan baik sebelum mahupun selepas kahwin.

“Malah, sehingga kini walaupun dia sudah terkenal dalam bidang seni, namun sikap Fattah tetap sama. Itu yang saya dan suami terapkan kepada anak-anak sejak dahulu lagi. Kena selalu humble dan jangan lupa diri. Jujur saya akui, saya dan suami sejak dahulu lagi sangat menitik beratkan akan soal agama yang lebih. Jaga solat, kelakuan dan sebagainya. Bab agama memang ayah yang akan tekankan manakala sebagai ibu saya lebih kepada bab akademik.

“Sebagai ibu, apabila anak-anak berkongsi impian dan kerjaya yang ingin mereka ceburi, sebagai ibu bapa kita hanya mampu mendoakan dan berharap kejayaan sentiasa mengiringi mereka. Walaupun Fattah memilih bidang seni, tetapi saya dan suami tidak membangkang kerana dari awal lagi kami sudah nampak minatnya ke arah bidang tersebut.

“Sebagai ibu bohonglah andai kata tak terasa dengan apa jua cercaan yang diterima Fattah, lebih-lebih lagi hanya dia seorang yang terjebak dengan bidang ini. Tetapi saya tidak kisah dan faham akan kedudukan kerjayanya.

“Lagipun dari awal saya memang tidak campur tangan dan tidak meletakkan sebarang syarat. Terpulang bagaimana dia membawa diri asalkan bijak menjaga diri,”ujar Azizah lagi yang tidak suka masuk campur akan kehidupan anak-anak sebaliknya sekadar memberi nasihat.

Fazura Menantu ‘humble’

Diminta pandangan dari mata seorang ibu, akui Azizah sifat humble dan kelembutan yang ada pada diri menantunya sulungnya, Fazura yang cukup memikat hatinya.

“Kalau diikutkan saya tak pernah mengenali Fazura sebelum ini kerana tidak mengikuti perjalanan seninya. Walaupun Fazura datang dari kehidupan yang glamor tetapi itu pada saya kerjaya dia. Di luar dia berbeza namun sifatnya tetap sama. Humble, hormat orang tua dan mudah mesra. Fazura ‘boleh masuk’ dengan keluarga kami, boleh makan sama dan bertepuk tampar. Itu yang membuatkan keluarga mudah serasi dengannya.

“Sebagai ibu, saya merestui apa pilihan anak-anak. Bab cucu pada saya mereka masih baru lagi berkahwin. Terpulang kepada mereka bagaimana untuk mencorakkan rumah tangga sendiri. Cuma sebagai ibu, saya berharap mereka boleh mendidik anak-anak kelak dengan baik. Lebihkan soal agama, mengaji dan belajar apa yang orang biasa lakukan,”ujar Azizah lagi.


Tunggu Anak Solat Jumaat, Pengorbanan Rita Undang Sebak! “Tugas Mommy Akan Selesai Bila..”

Sebelum ini, pelakon, Rita Rudaini mendedahkan bahawa anak sulungnya, Airit Rayyan sedang dalam proses menghafaz kitab suci, Al-Quran.

Terbaru, Rita dilihat memuat naik sebuah video di mana dia sedang menunggu kedua-dua anak lelakinya di masjid tatkala mereka sedang menunaikan solat Jumaat.

“Simpan kenangan ni sampai akhir hayat kamu ye anak-anak. Mommy tuggu kamu dalam kereta. Tugas mommy untuk anak-anak lelaki akan selesai bila kamu dah ada keluarga sendiri. Doakan mommy sihat selalu.” tulisnya di ruangan komen.

Menurut Rita, video tersebut sengaja dirakam untuk dijadikan kenangan buat anak-anaknya nanti. Sebagai ibu tunggal, Rita berkata sudah menjadi tanggungjawabnya untuk membawa anak-anak menunaikan solat Jumaat di masjid. Ujar Rita lagi, dia mohon kepada Allah agar diberi kesihatan yang baik supaya dapat membesarkan anak-anak.

Menjengah di ruangan komen, rata-rata netizen tersentuh melihat pengorbanan Rita dalam mendidik anak-anak. Bagi mereka, bukan senang untuk seorang ibu tunggal membesarkan dua orang anak lelaki tanpa kehadiran suami di sisi.

Sumber: Rita Rudaini


“Alahai Comelnya Cucu Tuanku.” Majlis Istiadat Berandam Surai Cucunda Agong Berlangsung Meriah

Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan berangkat ke Istiadat Berandam Surai cucunda baginda iaitu Tengku Zayn Edin Shah Tengku Abu Bakar pada Rabu lalu.

Waris sulung Tengku Puteri Iman Afzan dan suaminya Tengku Abu Bakar Ahmad Tengku Arif Bendahara Tengku Abdullah itu diputerakan pada 23 Julai lalu.

Instagram House of Pahang berkongsi berita dan turut memuat naik beberapa keping gambar untuk tatapan ramai sepanjang berlangsungnya istiadat penuh tradisi itu.

Pada hari Rabu 2 Oktober KDYMM Seri Paduka Baginda Yang di-Pertuan Agong telah berkenan berangkat ke Istiadat Berandam Surai cucunda baginda iaitu YM Tengku Zayn Edin Shah Bin Tengku Abu Bakar.

YM Tengku Zayn Edin Shah ialah putera sulung YAM Tengku Puteri Raja Tengku Puteri Iman Afzan Binti Al-Sultan Abdullah Ri’ayatuddin Al-Mustafa Billah Shah dan YM Tengku Abu Bakar Ahmad ibni Almarhum Tengku Arif Bendahara Tengku Abdullah.

Turut berangkat ke istiadat yang penuh tradisi ini ialah Kerabat DiRaja Pahang.

YM Tengku Zayn Edin Shah telah diputerakan pada 23 Julai lalu.

#houseofpahang #pahang #agongkita #TPRTPI #TengkuPuteriIman #TengkuAbuBakarAhmad #TengkuZaynEdinShah #berandamsurai

Majlis dipenuhi dengan acara potong jambul sambil diiringi selawat Nabi dan sesi bergambar bersama kaum kerabat diraja Pahang.

Sementara itu,  Puteri Iman turut memuat naik gambar Sultan Abdullah yang sedang mencium cucunda kesayangan baginda.

Puteri Iman merupakan anak sulung hasil perkahwinan Sultan Abdullah dengan seorang aktres tahun 80-an, Cik Puan Julia Rais.